Die Klas 14 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Hierdie lokomotief is ontwerp om gebruik te word op die trajekte in KwaZulu-Natal met skerp draaie en steil opdraandes. Daar is vyf subklasse in die klas. Die Klas 14 is ontwikkel uit Klas 12 en as gevolg hiervan was baie onderdele uitruilbaar tussen die twee klasse. Daar is 45 lokomotiewe deur Robert Stephenson and Company afgelewer van 1913 tot 1915 en in diens gestel tussen Durban en Ladysmith. Die lokomotiewe was toegerus met Walschaerts-klepratwerk en superverhitters. Gedurende die 1930's is van die lokomotiewe met Nr. 2 stoomketels toegerus en geklassifiseer as Klas 14R. Soos die KwaZulu-Natal trajekte geëlektrifiseer is, het hierdie lokomotiewe se werk verminder totdat net die ou lyn via Botha's Hill oorgebly het. Later is hulle by Empangeni en Port Shepstone gebruik. Teen 1976 was al die lokomotiewe na die Witwatersrand oorgeplaas om rangeerwerk te doen. Hulle is almal in 1983 uit diens gestel. Gedurende 1915 het North British Locomotive Company 41 ligter ontwerpte lokomotiewe afgelewer en word geklassifiseer as Klas 14A. Die lokomotiewe is ontwerp om op die Oos-Londen trajek te werk.


Amlodipien (as besilaat, mesilaat of maleaat) is 'n geneesmiddel wat gebruik word om hoë bloeddruk, hartversaking en angina (borskaspyn) mee te behandel. Amlodipien is op die Wêreldgesondheidsorganisasie se modellys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun. Amlodipien is 'n langwerkende kalsiumkanaalblokker (dihidropiridienklas). Net soos ander middels in hierdie klas, werk amlodipien deur die spiertjies in die bloedvate te ontspan, waardeur die bloeddruk dan daal. By angina bevorder die middel bloedvloei na die hartspier om te voldoen aan sy suurstofbehoefte en dus die pyn te verminder. Essensiële hipertensie. Stabiele hartvatsiekte: afname in hartaanvalle in pasiënte met 'n geskiedenis van miokardiale infarksie. Behandeling van simptomatiese hartsiekte of kongestiewe hartversaking. Behandeling hiervoor met amlodipien behoort onder streng mediese toesig ingestel te word teen 'n aanvangsdosis van 5 mg daagliks. Amlodipien, as behandeling vir hipertensie, se aanvangsdosis is 5 mg daagliks per mond. Geskiedenis van hipersensitiwiteit teenoor amlodipien Kardiogeniese skok Onstabiele angina Hipotensie: bloeddruk laer as 90/60 mmHg Aortiese stenose Swangerskap en borsvoeding Elke tablet bevat 5 mg of 10 mg amlodipien Amlodipien word deur Pfizer as Norvasc ® verkoop in Noord-Amerika, Australië, Suid-Afrika en sommige Europese lande.


Pousin Johanna was 'n legendariese vroulike pous, wat veronderstel was om vir 'n paar jaar gedurende die Middeleeue hoof van die Rooms-Katolieke Kerk te gewees het. Die storie het oorspronklik verskyn in 13de eeuse kronieke en is vervolgens versprei deur die hele Europa. Dit is vir eeue geglo, maar moderne geskiedkundiges beskou dit as fiksie, waarskynlik veroorsaak deur Romeinse monumente en antiklerikale satire. Die eerste keer dat 'n vroulike pous genoem is, is in die kronieke van Jean de Mailly die Chronica Universalis Mettensis, maar die Chronicon Pontificum et Imperatorum van Martin van Opava (een van die skywers van die Liber Pontificalis het die storie gesag gegee. Die meeste stories beskryf haar as 'n talentvolle en geleerde vrou van Engelse afkoms wat haarself as 'n man vermom het. Deur haar intellek klim sy vinnig deur die kerk se range en word uiteindelik as pous verkies. Sy word egter ontmasker toe sy te perd in 'n prosessie ry en geboorte skenk. Sy word ter plekke vermoor. Die mees bekende bron is die Chronicon van Teenpous Anastasius III. Die egtheid daarvan word egter betwyfel.


'n Luggevegspatrollie is 'n soort operasionele sending vir vegvliegtuie. 'n Luggevegspatrollie is 'n vliegtuigpatrollie wat verskaf word oor 'n sekere omgewing, oor die grondmagte wat beskerm word, oor 'n kritieke area van 'n gevegsone, of oor 'n lugverdedigingsgebied. Ten doel is die onderskepping en vernietiging van vyandelike vliegtuie voordat hulle hul teiken kan bereik. Luggevegspatrollies vind oor beide land en water plaas ter beskerming van ander vliegtuie, vaste en mobiele instellings op land, of skepe ter see. Dit behels gewoonlik vegters wat 'n taktiese patroon vlieg, rondom 'n teiken wat verdedig moet word, terwyl gesoek word na enige indringeraanvallers. Effektiewe patrolleringspatrone behoort vegvliegtuie in te sluit wat op beide hoë en lae hoogtes geposisioneer is, om die reaksietyd te verkort indien 'n aanval bespeur word. Moderne patrollies word óf grondgekoördineer óf AWACS-beheer om die maksimum vroeë waarskuwing vir teenreaksie te voorsien. Die eerste luggevegspatrollies was kenmerkend van vliegdekskipbedrywighede, waar missies gevlieg is om 'n draergevegsgroep te beskerm, maar die term is deesdae generies in beide lugmag- en vlootvlugbedrywighede.


Swartkops is 'n nedersetting in Nelson Mandelabaai Metropolitaanse Munisipaliteit aan die kus van die Oos-Kaap, Suid-Afrika. Die dorp is langs die Swartkopsrivier geleë, 11 km noord van Port Elizabeth en 1.6 km van die Indiese Oseaan. Die naam verwys na die omliggende heuwels wat met donker skaduwees bedek is. Die Kaapse Regeringspoorweë het 'n spoorwegaansluiting hier gebou in 1872, in diens van die spoorroete na Grahamstad en Alicedale in die ooste, Port Elizabeth in die suide, en Uitenhage in die weste. Subplek Swartkops tydens die 2011-sensus "Dictionary of Southern African Place Names (Public Domain)". Human Science Research Council. p. 424. Burman, Jose (1984), Early Railways at the Cape. Kaapstad: Human & Rousseau. ISBN 0-7981-1760-5 Lys van dorpe in Suid-Afrika


'n Lewende fossiel is 'n dier wat vandag leef waarvan fossiele gevind is in strata wat fossiele van diere bevat wat na bewering miljoene jare gelede uitgesterf het. Seker die bekendste voorbeeld van 'n lewende fossiel is die selakant: 'n Mens kry fossiele van die selakant in van die vroegste strata, maar nie in latere strata nie. Die ouderdom van selakantfossiele wissel van 380 tot 70 miljoen jaar en daarom is die vis as uitgesterf beskou. Bekende voorbeelde is die brugakkedis, die koningkrap en die plant Ginkgo biloba. In enkele gevalle was die organismes reeds as fossiele bekend voordat daar lewende verteenwoordigers ontdek is. As gevolg van sulke ontdekkings is die inwendige struktuur en die gewoontes van diersoorte waarvan daar vroeër net fossiele beskikbaar was, nou bekend. 'n Paar diersoorte wat duidelik ou vorme is, maar waarvan daar geen fossiele beskikbaar is nie, word as vermiste skakels beskou, met ander woorde as 'n ontbrekende skakel tussen 2 groepe waaruit afgelei kan word hoe die een groep uit die ander een ontwikkel het. Dit is egter meer korrek om van die direkte afstammelinge van vermiste skakels as van vermiste skakels alleen te praat.


Die Klas GMA Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne en 'n 150 stuks van die lokomotiewe is afgelewer van 1954 tot 1956. Daar was een subklas. Drie verskillende maatskappye het die lokomotiewe gebou naamlik: Beyer, Peacock and Company, North British Locomotive Company en Henschel & Son. Klas GMA kon 11.8 ton steenkool en 1 650 gelling water dra terwyl Klas GMAM 14.2 ton steenkool en 2 100 gelling water kon dra. Die lokomotief was toegerus met Walschaerts-klepratwerk. GMAM nr. 4117 op Vryburg-stasie, op pad na Mafeking, 16 April 1983 Randfontein Landgoed Goudmyn se nommer R1, ongeveer 1993 Voormalige SAR nr. 4059, REGM nommer R16 "Sarah", ongeveer 1993 GMAM nr. 4122 op 'n spesiale toeristetrein by Santa, ongeveer 1993 GMAM nr. 4122 bewaar op Voorbaai, 19 Oktober 2009 GMAM nr. 4079 by Rovos Rail se depot in Capital Park, 28 September 2006 Wikimedia Commons het meer media in die kategorie Klas GMA Garratt-stoomlokomotief. Paxton, Leith & Bourne, David: Locomotives of the South African Railways.


Margate is 'n stad in Broward County in die Amerikaanse staat van Florida met 53 284 inwoners (2010). Die geografiese koördinate is: 26.25° N, 80.21° W. Die metropolitaanse gebied beslaan 'n oppervlak van 23,3 km². Margate is ongeveer 10 km noordwes van Fort Lauderdale en 40 km noord van Miami geleë. Aangrensende munisipaliteite is Coconut Creek, Coral Springs, Pompano Beach en North Lauderdale.


Chartreuse-groen is 'n geel-groen kleur wat verwys na die Franse likeur met dieselfde naam. Hierdie kleur word groen chartreuse genoem om dit te onderskei van Chartreuse-geel. Die kleurnaam chartreuse-groen is die eerste keer in 1892 gebruik. Die kleur word verkry deur geel (100 dele) en siaan (50 dele) te meng. Volgens verskeie kleurskemas word chartreuse-groen as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei. Hierdie artikel is uit die Italiaanse wiki-artikel Chartreuse (colore) vertaal


’n Mikroörganisme (van die Griekse mikros, "klein", en organismós, "organisme") is ’n mikroskopiese organisme wat eensellig of meersellig kan wees. Die studie van mikroörganismes word mikrobiologie genoem. Die veld het ontstaan nadat die Nederlandse wetenskaplike Antonie van Leeuwenhoek mikroörganismes in 1675 onder ’n mikroskoop ontdek het wat hy self ontwerp het. Mikroörganismes is baie uiteenlopend en sluit in al die bakterieë en archaea en die meeste van die protosoë. Hulle sluit ook sommige lede van die fungusse, alge en diere soos wieldiertjies in. Baie makrodiere en -plante het jong stadiums wat ook mikroörganismes is. Sommige mikrobioloë sluit ook virusse in, maar ander beskou hulle as nie-lewend. Die meeste mikroörganismes is mikroskopies, maar daar is bakterieë soos Thiomargarita namibiensis en sommige protosoë soos Stentor wat met die oog gesien kan word. Mikroörganismes kom in alle biosfere voor, insluitende in die grond, in warmwaterbronne, op die seebodem en in rotse onder die Aarde se kors. Hulle is uiters belangrik vir die herwinning van voedingstowwe in ekosisteme omdat hulle stowwe ontbind.


Tertius Kapp (gebore 1979) is 'n Suid-Afrikaanse dramaturg, regisseur en draaiboekskrywer. Hy het in Kaapstad skoolgegaan, waarna hy by die Universiteit Stellenbosch studeer en 'n MA in Kreatiewe Skryfkunde onder leiding van prof. Marlene van Niekerk behaal.Hy het die regie van onder andere De Familie Wagenaer, Skroothonde, Sielsiek en Harmse waargeneem. Hy woon tans in Johannesburg en is 'n vryskutskrywer. In 2015 is die Hertzogprys vir Drama aan hom toegeken vir sy werke Rooiland en Oorsee. Tertius Kapp matrikuleer in 1997 met ses onderskeidings aan die Hoërskool Jan van Riebeeck in Kaapstad. Hy studeer verder aan die Universiteit van Stellenbosch, waar hy ’n B.A.-graad, ’n B.Sc.-graad in aktuariële wetenskap en as nagraadse student in Fisika sy B.Sc. Honneurs-graad behaal. Hierna skryf hy hom in vir ’n M.A.-graad in kreatiewe skryfwerk wat hy onder leiding van Marlene van Niekerk behaal. Hy is saam met Neels van Jaarsveld en Vicky Davids stigter van die teatergroep Tart ’n Koggel-produksies.


Hauptfriedhof Frankfurt am Main Ligging Eckenheimer Landstraße, Eckenheim Frankfurt am Main, Duitsland Gevestig op 1 Julie 1828 Oppervlakte 70,1 ha Grafte 77 000+ Die Hoofbegraafplaas van Frankfurt am Main (Duits: Hauptfriedhof von Frankfurt am Main), wat in 1828 geopen is, vorm saam met aangrensende Joodse begraafplase een van die grootste begraafplaasterreine in Duitsland. Danksy sy monumentele portaalgeboue, die gesofistikeerde tuinboukuns, grafmonumente uit byna twee eeue en die laaste rusplekke van talle vooraanstaande persoonlikhede is dit een van die belangrikste kulturele en argitektoniese besienswaardighede in die Mainmetropool. Vanaf die vroeë 16de eeu is die meeste oorledenes op die begraafplaas Peterskirchhof in Frankfurt se Neustadt begrawe. Dié begraafplaas is ná die Protestantse Hervorming uitsluitlik vir die begrafnisse van Protestantse Frankfurters uit die ou stad en die nuwe woonbuurte gebruik, terwyl Sachsenhausen oor sy eie kerkhof beskik het. Die ou Joodse begraafplaas het deel uitgemaak van Frankfurt se Joodse ghetto, die Judengasse, terwyl die klein aantal Rooms-Katolieke oorledenes op die kerkhof vlakby die domkerk begrawe is. Die Peterskirchhof was meer as 300 jaar lank in gebruik en is verskeie kere uitgebrei.


Die Franse Vloot (Frans:Marine Nationale) is die vloot van die Franse Weermag. Die Minister van Verdediging is verantwoordelik vir die uitvoering van Franse militêre beleid. Hy word geadviseer deur die Hoof van personeel van die Vloot in verband met die gebruik van magte en die beheer oor vlootoperasies. Die Hoof van Personeel van die Franse Vloot is verantwoordelik vir die opstel en logistieke ondersteuning van die vloot. Wikimedia Commons het meer media in die kategorie Franse Vloot. "Organisation of the French Navy". published by the French Minister of Defence. 21 Julie 2011. Geargiveer vanaf die oorspronklike op 22 Maart 2015. World Air Forces 2014 10 Desember 2013 "French Navy". Defense.gouv.fr. Geargiveer vanaf die oorspronklike op 10 Februarie 2019. Besoek op 28 Desember 2011.


Die Aula is 'n ouditorium op die Hatfieldkampus van die Universiteit van Pretoria in Suid-Afrika. Die gebou is ontwerp deur Karel Jooste van die argiteksfirma Philip Nel. Die Aula het die stad Pretoria se groot kultuurgeleenthede gehuisves totdat die Staatsteater in die vroeë 1980s voltooi is. Die gebou is in 1968 voltooi en deur goewerneur-generaal E.G. Jansen geopen. Die ouditorium is geopen met 'n konsertuitvoering deur die operaster Mimi Coertse, en opgevolg met 'n tweemaandelange program van drama, simfonie-uitvoerings, kunsuitstallings, ballet- en kooruitvoerings. 'n Pyporrel wat voorheen in die Bosmanstraatkerk gestaan het is in 2004 in die Aula geïnstalleer. Die ouditorium het sitplek vir 1071 mense. Universiteit van Pretoria: Kampusgebouegids, 2008, besoek op 30 Mei 2015 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′14″S 28°13′44″O / 25.753915°S 28.228806°O / -25.753915; 28.228806


Die reusewolf, of Canis dirus, is ’n uitgestorwe soogdier van die genus Canis. Hulle was min of meer so groot soos die huidige gryswolf, maar stewiger gebou. Hulle het in Noord-Amerika ontstaan en het later na Suid-Amerika versprei. Hulle het na aan die einde van die Pleistoseen-epog in die Amerikas uitgesterf. Die reusewolf was sowat 1,5 m lank en het tussen 50 en 79 kg geweeg, en dit was dus die grootste spesie in die genus. Die meeste tandgroottes toon geen teken van geslagsdimorfie nie, nes in die meeste Hondagtiges. Ondanks oppervlakkige ooreenkomste met die gryswolf, verskil die twee spesies aansienlik. Die reusewolf het onder meer 25% meer as die gryswolf geweeg. Hul bene was ook korter en hul breinkas kleiner. Reusewolwe is deel van dieselfde karnivoorgilde as die kleiner grys- en prêriewolf. Hulle het ’n sterk byt gehad waarmee hulle hul prooi stewig kon vashou. Van hul groot liggaam kan afgelei word dat hulle groot diere gejag het en in troppe gehou het. Die reusewolf het oor ’n groot gebied voorgekom. Fossiele is ontdek in van Kanada in die noorde tot Suid-Bolivia.


N'djili Internasionale Lughawe (IATA-kode: FIH ICAO: FZAA), ook bekend as Kinshasa Internasionale Lughawe, bedien die stad Kinshasa en is die grootste van die vier internasionale lughawens in die Demokratiese Republiek van die Kongo (DRK). Dit is vernoem na die nabygeleë Ndjilirivier. Kambale, Juakali (14 Junie 2010). "By the Rivers of Kinshasa Town". East African. Besoek op 28 November 2011.


Fjodor Koezmitsj (Russies: Фёдор Кузьмич; oorl. 1 Februarie 1864 in Tomsk), ook Fjodor van Tomsk, was ’n Russies-Ortodokse starets (raadgewer). Hy is in 1984 deur dié kerk tot heilige verklaar. Daar is ’n legende wat in sy tyd bestaan het en steeds die belangstelling wek dat hy Aleksander I van Rusland was wat in 1825 voorgegee het hy het gesterf sodat hy ’n hermiet kon word. Hy is in dié jaar deur sy broer Nikolaas I opgevolg. Volgens een weergawe van die legende het hy in ’n nederige huis gewoon en is hy in 1837 deur Aleksander II besoek. Sy graf is in 1893 deur Nikolaas II besoek. "Святой праведный старец Феодор Томский" (in Russies). Geargiveer vanaf die oorspronklike op 24 Oktober 2019. Besoek op 29 Januarie 2009. "Загадка Фёдора Кузьмича" (in Russies). Geargiveer vanaf die oorspronklike op 31 Mei 2008. Besoek op 29 Januarie 2009. Wacław Gąsiovowski, viscount de Busancy, Tragic Russia (Cassell, 1908), pp. 120-25. Wikimedia Commons het meer media in die kategorie Fjodor Koezmitsj. Hierdie artikel is vertaal uit die Engelse Wikipedia


Gary is 'n hawestad in die deelstaat Indiana en geleë aan die oewer van die Michiganmeer. Die stad is ongeveer 48km vanaf Chicago en het ontstaan as gevolg van die yster industrie. In 1906 was die stad gebou deur die United States Steel Corporation en vernoem na Elbert H. Gary, toe die voorsitter van die Direksie. Dit is gebou op sandduine en moerasse. Collier's Encyclopedia, Crowell-Collier Educational Corporation, Volume 10, Bladsy 583. Hierdie artikel is ’n saadjie. Voel vry om Wikipedia te help deur dit uit te brei.


Columbus is 'n stad in die deelstaat Nebraska geleë op die samevloeiing van die Platte- en Loupriviere, ongeveer 140km wes van Omaha. Die administratiewe setel van die Platte County is hier geleë. Die nedersetting is in 1856 gestig en het dorpstatus in 1865 verkry. Gedurende 1875 was die dorp die begin punt vir goudprospekteerders wat na die Black Hills gereis het. Collier's Encyclopedia, Crowell-Collier Educational Corporation, Volume 7, Bladsy 38. Hierdie artikel is ’n saadjie. Voel vry om Wikipedia te help deur dit uit te brei.


'n Veerboot is 'n boot of skip wat 'n gereelde verbinding tussen vasgestelde punte onderhou. Veerbote word gebruik om mense, voertuie en goedere oor die water te vervoer. Dit word ter see, op mere, in kanale en riviere gebruik. Party plekke kan slegs deur middel van 'n veerboot bereik word, omdat dit nie deur paaie of spoorlyne met brûe of tonnels, of enige lughawens vir vliegtuie, bedien word nie. 'n Reis per veerboot kan soms gratis onderneem word, hoewel daar meestal daarvoor betaal moet word. Sommige veerbote het paaie en treinspore op die dek, wat motors en treine toelaat om op te ry, en aan die ander kant weer af te ry. Op 6 Maart 1987 is 193 mense naby Zeebrugge in 'n veerboot, die M/S Herald of Free Enterprise, oorlede. Die ongeluk is deur 'n bemanningslid veroorsaak wat vergeet het om die boegdeure te sluit. Die veerboot was oor die Engelse Kanaal na Dover in Engeland onderweg. Whittingham, R. B. (2008). Preventing corporate accidents: an ethical approach. Butterworth-Heinemann. p. 290.


Die Nissan Serena is 'n vyfdeurminibus wat deur die Nissan Motormaatskappy vervaardig word. Die motor is in 1991 as 'n redelik kompakte klein wa bekendgestel, maar het oor die jare met elke geslag groter gegroei. By vroeëre weergawes was die enjin voor, met 'n agterwieluitleg en 'n lewendige as gemonteer op bladvere. Latere weergawes het 'n veelskakelstelsel onafhanklike agtervering, en het voorwielaandrywing of viertrek. Die gewildste weergawe is die 2.3 L dieselenjin en dit is ongewoon in dat dit agt sitplekke in plaas van die verwagte sewe aanbied. Hierdie artikel is ’n saadjie. Voel vry om Wikipedia te help deur dit uit te brei.


Chihuahua is een van die 31 deelstate en die grootste deelstaat wat, saam met die Federale Distrik, die 32 Federale Entiteite van Meksiko vorm. Die hoofstad is die gelyknamige stad Chihuahua. Die deelstaat word in die noorde begrens deur Nieu-Meksiko, in die noordooste deur Texas, in die ooste deur Coahuila, die suide deur Durango, die suidweste deur Sinaloa en die weste deur Sonora. Die deelstaat het 'n droë klimaat en het nie baie vrugbare grond nie. Die Conchosrivier, 'n sytak van die Rio Grande, is die grootste rivier in die deelstaat. (es) "Resumen". Cuentame INEGI. Geargiveer vanaf die oorspronklike op 6 Oktober 2014. Besoek op 9 Maart 2015. (es) "Relieve". Cuentame INEGI. Geargiveer vanaf die oorspronklike op 7 November 2010. Besoek op 9 Maart 2015. (es) "ENOE". Besoek op 9 Maart 2015. (es) "Senadores por Chihuahua LXII Legislatura". Senado de la República. Besoek op 9 Maart 2015. "Las Diputaciones Provinciales" (PDF) (in Spaans). p. 15. Geargiveer (PDF) vanaf die oorspronklike op 28 Mei 2016.


Daunt Books is 'n onafhanklike Londense boekwinkelketting wat in 1990 deur die sakeman en vroeëre beleggingsbankier James Daunt (* 1963) gestig is en tans as een van die Britse hoofstad se leidende spesialiste vir reisliteratuur bekendstaan - met 'n beraamde omset van meer as tien miljoen £ per jaar. Daunt Books se 40 000 beskikbare boektitels word tradisioneel volgens lande gesorteer, ongeag die genre waarin hulle val. In 2010 het Daunt Books sy eie uitgewerytak, Daunt Books Publishing, in die lewe geroep wat werke van leidende internasionale outeurs publiseer. The Guardian, 3 Junie 2011: James Daunt: 'I donot recognise that books are dead'. Besoek op 13 Januarie 2016 Amptelike webtuiste


Woordvorming is die naam vir twee nouliks verwante begrippe uit die leksikologie: Die ontstaan van heel nuwe woorde; 'n Bepaalde verandering in die struktuur van bestaande woorde, in besonder in die manier waarop hulle uit morfeme uitgebou word. Meestal gaan dit om die tweede verskynsel. Ontlening van woorde uit 'n andere taal word in beginsel nie as woordvorming in die lenende taal beskou. Die morfologie verwys spesifiek na die manier waardeur nuwe woorde deur middel van affikse gevorm word. Woordvorming volg allerlei reëls, wat in verskeie opsigte verskil: sommige is baie sistematies en ken feitlik geen uitsonderings nie, ander is erg onreëlmatig of tot slegs 'n paar woorde beperk; sommige is baie algemeen verspreid en verskil slegs per taal in hulle fynere eienskappe, ander is weer uniek vir 'n bepaalde taal; sommige is produktief, ander nie; soms is die resultate daadwerklik geleksikaliseer, dat wil sê opgeneem as aparte lemma in 'n woordeboek. Hierdie verskil van woord tot woord en verg meestal die nodige tyd totdat die woord volledig ingeburger is.


Norwich is 'n dorp in Ohio met ongeveer 102 inwoners (2012). Volgens die 2010-sensus het die dorp 'n bevolking van 102 gehad: 100,00% wit. 2012 Census Estimates – besoek 15 Junie 2015 FactFinder.census.gov Geargiveer 8 Januarie 2015 op Wayback Machine – besoek 15 Junie 2015 (en) Hierdie artikel is ’n saadjie. Voel vry om Wikipedia te help deur dit uit te brei.


Newington is 'n dorpie in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika Subplek Newington tydens die 2001-sensus


Toitskraal is 'n dorpie in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika "Subplek Toitskraal". Sensus 2011. Besoek op 21 Oktober 2015. Op Pad in Suid-Afrika. B.P.J. Erasmus. 1995. ISBN 1-86842-026-4


Greenside is 'n dorp in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika "Subplek Greenside". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Lugmagblou is 'n kleur, 'n grys skakering van asuur, en een van die pastelkleure. Volgens verskeie kleurskemas word lugmagblou as volg voorgestel: Lys van kleure


Die Plantkundegebou op die Hatfieldkampus van die Universiteit van Pretoria is 'n siersteengebou met elemente van Hollandse Baksteenmodernisme. Dit was ontwerp deur die argitekte Gerard Moerdyk en H. Watson in samewerking met prof B. Elbrecht van die Department Plantkunde. Die hoeksteen is op 10 April 1940 gelê en konstruksie is later daardie jaar voltooi. Soos studentegetalle toegeneem het, was dit later nodig om ’n bykomende vleuel aan te bou. Die nuwe gedeelte was deur J. Mazureik ontwerp, en is in 1959 gebou. Die gebou huisves die Departement Plantkunde en die Manie van der Schijff Botaniese Tuin maak deel uit van die landskap rondom die gebou. Die tuin beslaan sowat drie en ’n half hektaar en bevat meer as 3 000 plantspesies, insluitend ’n volledige versameling van Afrikabroodbome. ’n Groot kweekhuis is in 1956 opgerig. Universiteit van Pretoria: Kampusgebouegids, 2008, besoek op 17 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Castelvetro di Modena is 'n dorp en comune in die streek Emilia-Romagna, in die noorde van Italië. Dit lê ongeveer 30 km wes van Bologna en 15 km suid van Modena. In 2004 het dit 'n bevolking van 10 912 gehad, en 'n oppervlak van 50 km2. Wikimedia Commons het meer media in die kategorie Castelvetro di Modena. Hierdie artikel is ’n saadjie. Voel vry om Wikipedia te help deur dit uit te brei.


Cervinae is ’n subfamilie van die biologiese familie Cervidae (Hertagtiges, of takbokke). Dit sluit die takbokke in wat in die Ou Wêreld ontstaan het. Hulle het voorheen hoofsaaklik in Eurasië voorgekom. Die subfamilie word verder verdeel in twee tribusse: Muntiacini (muntjakherte) en Cervini (egte herte). Die bekendste egte hert is die edelhert. Die volgende genera van Cervinae word erken: Muntiacini Elaphodus Muntiacus Cervini Dama Axis Elaphurus Panolia Hyelaphus Rusa Cervus Die studies van Groves en Grubb (2011) Wikimedia Commons het meer media in die kategorie Cervinae. Wikispecies het meer inligting verwant aan Cervinae Hierdie artikel is vertaal uit die Engelse Wikipedia


Cervus is ’n genus van herte wat hoofsaaklik inheems aan Eurasië is, hoewel een spesie in Noord-Afrika voorkom en een in Noord-Amerika. Dit het voorheen verskeie ander spesies ook ingesluit wat sedertdien in ander genera geplaas is. Van hulle kan dalk weer geklassifiseer word as Cervus. Tot in die 1970's het Cervus ook lede van die genera Axis, Dama, Elaphurus en Hyelaphus ingesluit, en tot in die laat 1980's lede van Przewalskium, Rucervus en Rusa. Daar is bewyse dat die meeste van hulle werklik in Cervus tuishoort. In die derde uitgawe van Mammal Species of the World van 2005 word net die edelhert (C. elaphus) en sikahert (C. nippon) erken as spesies in die genus Cervus. Genetiese en morfologiese getuienis wys egter daarop dat meer spesies erken moet word. Die subspesie Cervus elaphus canadensis (Amerikaanse elk) word deur sommige beskou as ’n aparte spesie, Cervus canadensis. Wilson, D. E.; Reeder, D. M., reds. (2005). Mammal Species of the World (3de uitg.). Johns Hopkins University Press. ISBN 978-0-8018-8221-0.


Die Citroën C4 WRC is 'n wêreldtydrenmotor wat vir die Citroën Wêreldtydrenspan ontwikkel en gebou is deur Citroën Racing vir gebruik sedert die 2007 Wêreldtydrenkampioenskapseisoen. Dit is gebaseer op die Citroën C4 padmotor, het die Citroën Xsara WRC vervang en is self opgevolg deur die verbeterde Citroën DS3 WRC. Die motor het sedert 2007 elke jaar die titel in die hande van Sébastien Loeb verower, sowel as die vervaardigerstitel in 2008, 2009 en 2010. Die C4 WRC en Loeb hou 'n 100% rekord op teerbyeenkomste tydens sy WRC loopbaan, en wen al 13 slegs-teerrondes van die Wêreldtydrenkampioenskap. "www.citroen-wrc.com". Geargiveer vanaf die oorspronklike op 30 September 2012. Besoek op 5 Julie 2015. David, Evans (25 Oktober 2010). "Loeb praises C4's asphalt record". autosport.com (in Engels). Haymarket Publications. Geargiveer vanaf die oorspronklike op 3 Maart 2016. Besoek op 1 November 2010.


Circuit Gilles Villeneuve is 'n motorrenbaan in Montreal, Quebec, Kanada. Dit huisves die jaarlikse FIA Formule Een Kanadese Grand Prix en was voorheen die gasheer van die FIA Wêreld Wêreldsportmotorkampioenskap, die Champ Car Wêreldreeks (2002–2006), die NASCAR Canadian Tire Series, die NASCAR Xfinityreeks (2007–2012) en die Grand-Am Rolex Sportmotorreeks (2007–2012). Die F1 Kanadese Grand Prix, wat vir 30 jaar by Circuit Gilles Villeneuve plaasgevind het, is weggelaat uit die 2009 Formule Een-kalender en vervang met die eerste Abu Dhabi Grand Prix. Op 27 November 2009 het amptenare van Quebec en die Kanadese Grand Prix-organiseerders aangekondig dat 'n skikking bereik is met die Formule Een Administrasie deur die ondertekening van 'n nuwe kontrak van vyf jaar vir die 2010-2014 seisoene. Die 2011-wedren het om 13:00 (17:00 GMT) op 12 Junie plaasgevind en was die langste Wêreldkampioenskaps-Grand Prix ooit, as gevolg van 'n lang reënvertraging. Canada returns to F1 championship – f1-live.com, 27 November 2009 Montreal Grand Prix is back on for 2010 – The New York Times, 27 November 2009 "Button scores tenth win in longest race ever" (in Engels).


Die Kankervereniging van Suid-Afrika (afgekort as Kansa of KANSA) is ’n vereniging sonder winsbejag wat hom toespits op hulp en ondersteuning aan duisende kankerpasiënte in Suid-Afrika. Dit doen ook navorsing en voed die publiek op deur middel van verskeie projekte. Kansa staan pasiënte wat kanker het by met versorging, ondersteuning en berading. Hulle het sorgsentrums reg oor die land met omvattende programme, wat hulp insluit om die fisieke, emosionele en/of geestelike aspekte van die newe-effekte van kankerbehandeling te hanteer. Die sentrums verhuur mediese toerusting aan kankerpasiënte, en pruike kan ná chemoterapie gekoop of gehuur word. Vir laasgenoemde doel het hulle ’n veldtog wat mense aanmoedig om hul poniesterte te skenk. Die vereniging bring ook pasiënte, families en kankeroorwinnaars bymekaar uit vir ondersteuning en inspirasie. Hul 110 ondersteuningsgroepe sluit in Hoping is Coping, Sharing and Caring, groepe vir spesifieke soorte kanker en Tough Living with Cancer (TLC) (vir kinders met kanker en hul gesinne). By hul TLC-tuistes in Pretoria, Polokwane, Kimberley, Durban en Port Elizabeth kan die ouers en voogde van kinders wat behandeling ontvang, gratis bly.


Botha Huis was die amptelike vakansiehuis van die eerste ministers van Suid-Afrika. Nou is dit 'n spoggerige klein hotel. Botha Huis lê in die Umdoni Park net suid van die dorpie Pennington aan die Natalse suidkus. Die huis word omring deur gholfbane, parke met wandelpaaie en die see. Suikerboer en politikus sir Frank Reynolds was goed bevriend met genl. Louis Botha. Reynolds het die groot koloniale gewelhuis met luukse binneversiering en met 'n puik see-uitsig vir Botha laat bou. Botha is egter oorlede voor die huis voltooi is, maar sy weduwee, Annie Botha, het die huis op 15 Mei 1920 betrek en daar gewoon tot met haar dood in 1937. Daarna het dit eers die vakansiehuis geword van die volgende premiers van die Unie van Suid-Afrika. Tydens die Tweede Wêreldoorlog is die huis tydelik gebruik as hersteloord vir offisiere. Vroeg in die 1950's was die huis in die nuus toe voorbereidings getref is vir die gebruik daarvan deur koning George VI. Hy was toe ernstig siek en was van plan om in die rustige omgewing van Umdoni Park te herstel. Sy dood op 5 Februarie 1952 het sy koms verhoed.


Sir George Albu (1857 – 1935) was 'n goudmynpionier en magnaat. Hy is in Berlyn, Duitsland, gebore. Hy arriveer in 1876 in Suid-Afrika. Eers werk hy vir 'n kort tyd in Kaapstad en vestig hom later in Kimberley, saam met sy broer, Leopold. Hy begin 'n onderneming as 'n gelisensieerde diamantverkoper en trek in 1891 na Johannesburg. In 1895 konsolideer hy sy belange in die General Mining and Finance Corporation. In 1911 het George Albu die Parktown-herehuis, Northwards, vir £12 000 gekoop. "Sir George Albu, co-founder of General Mining and Finance, is born in Berlin, Germany" (in Engels). Geargiveer vanaf die oorspronklike op 3 Oktober 2018. Besoek op 7 November 2017. (en) "South African Financiers – Famous People Of South Africa – Sir George Albu". Besoek op 7 November 2017. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die Sentraal-Suid-Afrikaanse Spoorweë (CSAR) was van 1902–1910 die operateur van openbare spoorweë in die Transvaalkolonie en Oranjerivierkolonie in wat nou Suid-Afrika is. Tydens die Tweede Vryheidsoorlog, soos die Britse magte inbeweeg het in die gebied van die Oranje-Vrystaat en die Zuid-Afrikaansche Republiek, is die Oranje Vrijstaatsche Gouvernementsspoorwegen (OVGS), die Nederlands-Zuid-Afrikaanse Spoorweë Maatskappy (NZASM) en die Pretoria-Pietersburg Spoorweg Maatschappij (PPS) oorgeneem deur die Imperiale Militêre Spoorweë onder luitenant-kolonel sir Percy Girouard. Aan die einde van die oorlog het die Imperiale Militêre Spoorweë die Sentraal-Suid-Afrikaanse Spoorweë geword. Met die totstandkoming van die Unie van Suid-Afrika in 1910, het die CSAR saamgesmelt met die Kaapse Regeringspoorweë en die Natalse Regeringspoorweë om die Suid-Afrikaanse Spoorweë te vorm.


Wikimedia ZA is die verteenwoordiger van die Wikimedia-stigting Geargiveer 10 Maart 2013 op Wayback Machine in Suid-Afrika. Dit is op 26 Maart 2011 amptelik as 'n verteenwoordiger goedgekeur en op 25 Februarie 2012 op die been gebring. Die doelstelling van Wikimedia ZA is om die gebruik van Wikipedia en alle ander Wiki-projekte in Suid-Afrika te bevorder deur so die skepping en verspreiding van inligting te bewerkstellig, vir almal, te eniger tyd, gratis. Om met ons in verbinding te tree, stuur 'n e-pos na Die Administrateur of sluit by ons nuusbrief aan. Om by ons nuusbrief aan te sluit, besoek Wikimedia ZA Nuusbrief Facebook Twitter YouTube Kanaal[dooie skakel] Wikimedia ZA Wikimedia ZA verwelkom enige persoon wat deel wil wees van die groter Wiki-gemeenskap. Die jaarlikse ledegeld is R30,00. Belangstellendes het ook die opsie om lewenslange lidmaatskap te kry teen 'n koste van R300,00. Indien jy belangstel om lid te word, e-pos Die Administrateur. President – Douglas Scott Dumisani Ndubane Deon Steyn Bobby Shabangu Pria Chetty


Duisend is 'n hooftelwoord wat in Afrikaans gebruik word vir 1 000 (103). 'n Duisend rand is byvoorbeeld R 1,000.00. Die natuurlike getal volg op 999 en word deur 1 001 voorafgegaan. Die getal het die volgende elementêre eienskappe: 1 000 = 103 1 000 = 10 × 10 x 10 (=103) 1 000 = 23 × 53 (ontbinding van priemfaktore) Hierdie artikel is ’n saadjie. Voel vry om Wikipedia te help deur dit uit te brei.


Fatma Sezen Yıldırım (* 12 Januarie 1973, Denizli), bekend as Sezen Aksu, is 'n Turkse sangeres. Sy is baie gewild in Turkye en buite haar land en word die Koningin van die Turkse pop genoem. Sy het al meer as 40 miljoen albums verkoop. 1977: Allahaısmarladık 1978: Serçe 1980: Sevgilerimle 1981: Ağlamak Güzeldir 1982: Firuze 1984: Sen Ağlama 1986: Git 1988: Sezen Aksu'88 1989: Sezen Aksu Söylüyor 1991: Gülümse 1993: Deli Kızın Türküsü 1995: Işık Doğudan Yükselir 1996: Düş Bahçeleri 1997: Düğün ve Cenaze 1998: Adı Bende Saklı 2000: Deliveren 2002: Şarkı Söylemek Lazım 2003: Yaz Bitmeden 2005: Bahane 2005: Bahane Remixes 2005: Kardelen 2008: Deniz Yıldızı 2009: Yürüyorum Düş Bahçeleri'nde... 2011: Öptüm 2011: Öptüm Remix Hadi Bakalım – 1992 Sude – 1993 Cumartesi Türküsü – 1997 Erkekler – 1998 Sarı Odalar – 1999 Remix Maxi Single – 2001 Kayıp Şehir – 2013 Yeni ve Yeni Kalanlar – 2014 Haydi Şansım / Gel Bana – 1975 Olmaz Olsun / Seni Gidi Vurdum Duymaz – 1976 Kusura Bakma / Yaşanmamış Yıllar – 1976 Kaybolan Yıllar / Neye Yarar – 1977 Allahaısmarladık / Kaç Yıl Geçti – 1977 Gölge Etme / Aşk – 1978 Allahaşkına / Sensiz İçime Sinmiyor – 1979 İlk Gün Gibi / Yalancı – 1979 Heyamola – 1983 Amptelike webwerf (tr) Hierdie artikel oor 'n musiek-verwante onderwerp is 'n saadjie.


Die Opel Olympia was die eerste motor van die Duitse motorvervaardiger Opel wat op groot skaal geproduseer is. Die Olympia is in 1935 vrygestel vir die prys van 2500 reichsmark en is vernoem na die Olimpiese Spele wat 'n jaar later in Berlyn gehou is. Die motor was ten spyte van die nasleep van die krisis van die jare dertig 'n groot sukses. Ook op tegniese gebied was die Olympia 'n spesiale motor. Die Opel Olympia was een van die eerste produksiemotors met 'n geheel selfondersteunende bakwerk, wat massa en veiligheid bevoordeel het. Die Olympia was ook een van die eerste motors met frommelsones. Twee modelle is in die eerste reeks vrygestel, die Cabrio-Limousine en die Limousine, beide met 'n 1,3 liter inlynviersilindermotor van 18 kW. Die topsnelheid was 95 km/h. Die eerste reeks se produksie het tot 1940 geduur; daarna het Opel geheel en al oorgeskakel na oorlogsproduksie. In die vooroorlogse tydperk is 168 875 Olympia's geproduseer.


Meesleuring (ook saamsleuring of saamsleping genoem; Engels: entrainment) is die proses waar die snelheid van stof A veroorsaak dat stof B, wat in stof A is, ook in daardie rigting beweeg. 'n Mens kry die volgende voorbeelde van meesleuring: Vloeistof wat vastestof meesleur: Wanneer water oor grond vloei, sal die snelheid van die water van die gronddeeltjies optel en saamsleur. Gas wat vloeistof meesleur: Wanneer stoom wat opwaarts vloei se snelheid hoog genoeg is, sal dit druppels wat in die stoom is ook opwaarts saamgesleur. Gas wat vastestof meesleur: Netso kan 'n gas ook vastestofdeeltjies saamsleur. Meesleuring word beïnvloed deur: Snelheid van vloeier Digtheid van die vloeier en partikel Grootte van partikel Viskositeit van vloeier Om die geneigdheid te bepaal van druppels om saamgesleur te word deur 'n opwaartsbewegende gas, moet Stokes se wet gebruik word om die terminale snelheid van die druppel in die gas te bereken. Indien die terminale snelheid van die druppel laer is as die spoed waarteen die gas opbeweeg, gaan die druppel saamgesleur word. Daar is egter baie aannames wat gemaak moet word met hierdie metode.


Die NG gemeente Hartbeeshoek was 'n gemeente in die Nederduitse Gereformeerde Kerk se Noordelike Sinode en in die Ring van Pretoria-Noord. Die gemeente is gestig in 1955. In 1990 het die gemeente 1 076 doop- en 1 971 belydende lidmate gehad, in 1995 onderskeidelik 954 en 1 812 en in 2000 onderskeidelik 793 en 1 717, maar dis kort daarna ingelyf by die gemeente Wonderpark (gestig in 1989), wat in 2000 458 doop- en 952 belydende lidmate gehad het. In 2015 het Wonderpark (waarby Akasia ook intussen ingelyf is) 550 doop- en 2 490 belydende lidmate gehad. Die kerkgebou is geleë in Berglaan, Amandasig. Hartbeesboek se kerkgebou was in Orchards-Rosslynpad en Akasia s'n by Heatherdale 82, Akasia. Dié gemeente het in 2005 426 doop- en 1 129 belydende lidmate gehad. Die charismatiese kerk Doxa Deo het in 2010 'n kontrak met die NG gemeente Wonderpark gesluit om die Akasia-gebou Sondagoggende te gebruik. Van 2013 af huur dié kerk die gebou voltyds.


Krugerspos is 'n gehug 25 km noordoos van Lydenburg en 25 km suidwes van Ohrigstad. Dit is vernoem na Pieter Ernst Kruger, eienaar van die plaas waarop dit uitgelê is. Lys van dorpe in Suid-Afrika Raper, Peter E. (1987). Dictionary of Southern African Place Names. Internetargief. p. 264. Besoek op 28 Augustus 2013.


Matibidi is 'n Swart nedersetting in die Thaba Chweu Plaaslike Munisipaliteit van Mpumalangaprovinsie, Suid-Afrika. Lys van dorpe in Suid-Afrika "Hoofplek Matibidi". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die skandhas (Sanskrit; khandhas in Pali) is die vyf basiese aspekte waaruit voelende wesens bestaan. Dit is nie fisieke komponente nie, maar eerder neigings. Die vyf skandhas is: materiële vorm, gevoelens, waarneming, bedoelings (of gedagtes) en bewustheid (of aandag). Omdat dié vyf aspekte voortdurend verskyn en verdwyn, leer die Boeddha dat niks daarvan werklik "ek" of "myne" is nie. In die Theravada-tradisie word dukkha (lyding) veroorsaak wanneer ’n mens aan een van die skandhas vasklou. Nirwana (verligting) word behaal wanneer iemand ophou vasklou aan die skandhas. Volgens die Mahayana-tradisie kan die opperste vryheid behaal word deur die aard van alle skandhas deeglik te begryp en te besef hulle het wesentlik geen onafhanklike bestaan nie. khandro.net: Skandhas Ven. Analayo, 2006, Satipatthana: The direct path to realization, Hoofstuk 10, Dhammas: The Aggregates, Cambridge, VK: Windhorse. Hierdie artikel is vertaal uit die Engelse Wikipedia


'n Gaskompressor is 'n toestel wat 'n gas se druk verhoog deur die volume daarvan te verklein. 'n Kompressor doen min of meer aan gas wat 'n pomp aan vloeistof doen. Kompressors word in twee hooftipes geklassifiseer: Dinamies Sentrifugaal Aksiaal Positiewe verplasing Roterend Skroef Lob Vloeistofring Wiek (Engels: Vane) Suier/resiprokerend Enkelwerkend Dubbelwerkend Diafragma 'n Sentrifugale kompressor werk op dieselfde beginsel as 'n sentrifugale pomp. Daar is 'n stuwerlem (impeller) wat in die rondte draai wat die gas in die middel (oog) insuig en na die buitekant uitwerp. Die stuwerlem dra kinetiese energie aan die gas oor (die gas beweeg vinniger) en wanneer die gas se snelheid verminder, word die kinetiese energie omgesit in die vorm van druk. Dit werk op die Bernoulli-beginsel. 'n Suier- of resiprokerende kompressor werk met 'n suier soortgelyk met die suier van 'n motor. Resiprokerend beteken om in gelyke hoeveelhede te gee en te neem. Resiprokerende beweging is wanneer heen-en-weer beweeg word. Vandaar die woord "resiprokerende kompressor". Die woord "suierkompressor" is egter meer beskrywend.


Henriette Grové (1922-2009) was ’n Afrikaanse skrywer en dramaturg, wat in beide genres die Hertzogprys en verskeie ander pryse verower. Sy is getroud met die letterkundige A.P. Grové. Sy publiseer van haar populêre fiksie onder die skuilnaam Linda Joubert. Henriette Grové is op 26 September 1922 in die distrik Potchefstroom gebore. Haar moeder is oorspronklik van Duitse afkoms en haar Afrikaanse vader is skoolhoof op Rooipoort, naby Potchefstroom, waar sy haar skoolopleiding begin. Na haar matrikulasie in 1938 aan die Hoërskool Gimnasium op Potchefstroom studeer sy vanaf 1939 verder aan die destydse Potchefstroomse Universiteitskollege en behaal in 1941 die B.A.-graad met onderskeiding in haar hoofvakke Engels en Afrikaans-Nederlands. As gevolg van hierdie prestasie word die magisterbeurs van die Universiteit van Suid-Afrika aan haar toegeken, maar sy wys dit van die hand. In 1942 verwerf sy die Universiteits Onderwysdiploma. In die jare 1949 tot 1959 woon sy in Pietermaritzburg, waar haar man as dosent in Afrikaans en Nederlands betrokke is by die plaaslike universiteit. In hierdie tyd is sy ’n onderwyseres verbonde aan die Departement van Opvoedkunde en werk sy ook by die Durbanse Afrikaanse tak van die Suid-Afrikaanse Uitsaaikorporasie (SAUK) saam met mense soos Monica Breed en Philip Grobleraar.


'n Algemene versadiging is die makroekonomiese begrip van 'n oorvloed van aanbod in vergelyking met vraag, veral wanneer daar 'n oormaat van produksie in alle areas van produksie is in vergelyking met die hulpbronne wat beskikbaar is om hierdie produksie te koop. Hierdie verskynsel kom tydens algemene resessies of depressies voor met voortslepende ondergebruikmaking van hulpbronne, bv. in werkloosheid en ydel fabrieke. Die Groot Depressie word oor die algemeen as die grondvormlike voorbeeld van 'n algemene versadiging geag. Die term dateer uit die laat 18de eeu toe die klassieke ekonomie as 'n denkrigting in aanvang was, en daar word lank reeds gedebateer oor die bestaan en oorsake van en oplossings vir 'n algemene versadiging. Sommige klassieke en nieuklassieke ekonome voer aan dat algemene versadigings nie bestaan nie, en dat ydel produksie die gevolg is van die wanaanwysing van hulpbronne tussen ekonomiese sektore. Ander noem die gereelde ekonomiese krisisse van die ekonomiese siklus as voorbeelde van 'n algemene versadiging. Hulle stel verskeie oorsake voor en skryf verskillende oplossings voor, meestal fiskale stimulus.


Tweevlerkiges (Diptera) is 'n orde van insekte waaraan alle vlieë (Brachycera) en muggies (Nematocera) behoort. Die naam Diptera is van Grieks afgelei: di = twee, en ptera = vlerke. Tweevlerkiges kom wêreldwyd voor en word deur honderdduisende spesies verteenwoordig, wat in verskillende vorme voorkom en 'n breë spektrum van lewenswyses dek. Vlieë (Brachycera) en muggies (Nematocera) is soms moeilik uitkenbaar, omdat muggieagtige (fyn) vlieë baie soos vliegagtige (grofgeboude) muggies lyk. Alle ander ordes van insekte (behalwe die baie klein orde van Strepsiptera) het nul of vier vlerke. Die tweede paar vlerke van tweevlerkiges is tot halters gewysig. Halters is klein, soms knotsvormige orgaantjies agter die vlerke wat veral maklik by langpoot-muggies waargeneem kan word. Net soos ander insekte het die tweevlerkiges een paar pote per borssegment, wat beteken dat hulle ses pote het. Die tweevlerkiges is een van die suksesvolste ordes van insekte; ongeveer 160 000 spesies is al beskryf. Hulle is dikwels goeie vlieërs met 'n kort lewensduur. Hulle ondergaan 'n volledige gedaanteverwisseling: die larwes wat uit die eiers broei is dikwels pootloos en wurmagtig.


Elizabeth (Elise) Muller (1919–1985) was 'n Afrikaanse skrywer. Haar broer was ds. Gys Muller. Haar liefde vir skryf het 'n onverwagse hupstoot gekry toe sy siek geword het tydens haar eerste jaar aan die Universiteit van Stellenbosch. Haar eerste boek was Ek, 'n Samaritaanse vrou in 1941 en daarmee wen sy prysgeld van £100. Sy werk later as deel van die redaksie van NG Kerkuitgewers. Sy sien die werk as 'n roeping van God. Daarna was sy die hoof van redaksie, 'n pos wat sy 22 jaar lank beklee het. Sy wen ook die Hertzogprys vir prosa in 1957 met Die vrou op die skuit. Elisabeth Muller is op 11 Maart 1919 op Ceres gebore, waar haar vader van Oktober 1914 tot Oktober 1916 hulppredikant was. Haar ouers was ds. Cornelis Muller (gebore 15 Mei 1884) en Christine Elizabeth Maria (Stinie) du Toit en sy is die oudste van ses kinders. Haar broers is Erik en Gys en haar susters is Helene, Christine en Lydia. In 1923 vertrek die gesin na die nuut gestigte gemeente van Bonnievale in die Suid-Kaap, geleë langs die Breërivier.


Die Huis van die Maagd Maria (Turks: Meryem ana of Meryem Ana Evi) is ’n Katolieke en Moslemse heiligdom op Berg Solmissos (Turks: Ala dağı) naby Efese, 7 km van Selçuk in Turkye. Die huis is in die 19de eeu ontdek toe die aanwysings gevolg is in die beweerde visioene van die salige Anna Katharina Emmerich (1774–1824), ’n Rooms-Katolieke non, wat ná haar dood as ’n boek gepubliseer is deur Clemens Brentano. Die Katolieke Kerk het hom nooit ten gunste of teen die egtheid van die huis uitgelaat nie, maar pelgrims besoek die plek gereeld sedert sy ontdekking. Pous Johannes Paulus II het Emmerich op 3 Oktober 2004 salig verklaar. Katolieke pelgrims besoek die huis in die geloof dat Maria, die moeder van Jesus, deur Johannes daarheen geneem is en dat sy daar gewoon het tot met haar hemelvaart. Reeds in 1896 het pous Leo XIII die huis besoek, en die mees onlangse besoek deur ’n pous was in 2006 deur pous Benedictus XVI. Die huis self is nie groot nie en kan as ’n beskeie kapel beskryf word.


Die Adam Tas-studentevereniging is 'n studentevereninging by die Universiteit van Stellenbosch wat hom beywer vir die gebruik en behoud van Afrikaans op kampus. Dit is in 2007 op die been gebring in teenkanting teen die universiteit se infassering van die T-opsie vir tweetalige onderrig en is na die sewentiende eeuse gemeenskapsleier Adam Tas vernoem. Adam Tas nie meer in die duister nie, stellenboschi.wordpress.com, URL besoek op 16 Oktober 2015 Hierdie artikel is ’n saadjie. Voel vry om Wikipedia te help deur dit uit te brei.


Roberto Merhi Muntan (gebore 22 Maart 1991) is 'n Spaanse renjaer van Libanees-Brasiliaanse oorsprong, wat in 2015 vir die Manor Marussia F1-span in Formule Een, sowel as in die Formule Renault 3.5-reeks vir Pons Racing gejaag het. Merhi was ook lid van die hernuwe Mercedes-Benz Juniorspan, saam met Christian Vietoris en Robert Wickens. In 2011 het Merhi die Formule 3 Euro-reekskampioenskap vir Prema Powerteam verower. Hierdie artikel is ’n saadjie. Voel vry om Wikipedia te help deur dit uit te brei.


Die 2014 Formule Een Bahreinse Grand Prix is op 6 April 2014 op die Bahrein Internasionale Renbaan in Sakhir, Bahrein gehou. Dit was die derde wedren van die kampioenskapseisoen en is deur Lewis Hamilton in sy Mercedes gewen.


Jean-Éric Vergne (gebore 25 April 1990) is 'n Franse beroepsrenjaer en 'n voormalige Formule Een-renjaer. Hierdie artikel is ’n saadjie. Voel vry om Wikipedia te help deur dit uit te brei.


Gerhard Berger (gebore 27 Augustus 1959) is 'n Oostenrykse voormalige Formule Een renjaer. Hy het vir 14 seisoene aan Formule Eenrenne deelgeneem, twee keer derde algeheel geëindig in die kampioenskap (1988 en 1994), albei kere vir Ferrari. Hy het tien Grands Prix gewen, asook 48 podiumplekke en 21 vinnigste rondtes behaal. Met 210 wegspronge is hy een van die mees ervare Formule Een bestuurders van alle tye. Hy was voor in 33 van die 210 wedrenne waaraan hy deelgeneem het en het in 95 van hulle uitgeval. Sy eerste en laaste oorwinning was ook die eerste en laaste oorwinnings vir die Benetton-span, elf jaar uit mekaar. Hy was ook 'n wedrenwenner vir Ferrari en McLaren. Berger was Ayrton Senna se spanmaat by McLaren, en hy het saam met Senna bygedra tot die vervaardigerskampioenskapstitels wat die span in 1990 en 1991 verower het. Van 2006 tot 2008 het Berger 'n 50%-aandeel in die Scuderia Toro Rosso Formule Een-span besit.


Hierdie artikel handel oor die taal. Vir die etniese groep, sien Abchasiërs. Abchasies (Аҧсуа бызшәа; аҧсшәа, [apʰswa bɨzʃʷa]) is 'n Noordwes-Kaukasiese taal wat deur sowat 191 000 mense in Georgië, Turkye en Rusland gepraat word. Dit is die amptelike taal van die omstrede gebied Abchasië wat volgens internasionale reg tot Georgië behoort, waar dit 'n erkende minderheidstaal is. Daarbenewens word Abchasies in die Georgiese outonome gebied Adzjarië en deur die Abchasiese diaspora in Westerse lande gepraat. Dié taal bestaan uit die drie dialekte Abzhywa, Bzyb en Sadz. Abchasies word in die Cyrilliese alfabet geskryf. Abchasies is nou verwant aan Abazyns en Adigies, tale wat in die Russiese deelgebiede Karatsjai-Tsjerkessië en Adigea noord van die Kaukasus en in Turkye gepraat word. Abchasies gebruik sedert 1862 die Cyrilliese alfabet. (en) "Ethnologue: Languages of the World, Seventeenth edition, Abkhaz". Ethnologue. Geargiveer vanaf die oorspronklike op 28 November 2019. Besoek op 22 Augustus 2020. Wikimedia Commons het meer media in die kategorie Abchasies. Sien gerus Wikipedia se uitgawe in Abchasies


Moltenodam is 'n klein, historiese dam wat in die voorstad van Oranjezicht, Kaapstad teen die laer helling van Tafelberg in Wes-Kaap, Suid-Afrika geleë is. Dit is in 1877 gebou en word nou nog gebruik. Oorspronklik is Kaapstad deur kanale, oftewel gragte met water, vanaf Tafelberg voorsien: vandaar die benaming van groot strate soos Buitengracht, Kaizergracht en Heerengracht. Dit was nodig om die kanale te bedek aangesien dit openbare gesondheidsrisiko's ingehou het. Die stadsraad het ooreengekom dat die stad se groei dit nodig gemaak het om 'n dam op die helling van Tafelberg te bou, om sodoende water uit bergbronne te stoor en te keer dat dit ongebruik na die see sou vloei. Die dam se konstruksie het deel gevorm van 'n groot infrastruktuuruitbreidingsprojek wat deur Eerste Minister John Molteno begin is. Die dam is dus na hom vernoem. Hy het later die Kaap se eerste wateringenieur, Mnr. John Gamble, asook die burgemeester David Graaff aangestel. Kort na die dam se opening, is die eerste kragsentrale in Suid-Afrika, die Graaff Electric Lighting Works, ook vernoem na die burgemeester, langs die dam opgerig.


Winter is een van die vier seisoene waarin die jaar opgedeel word. Winter volg na herfs en kom voor die lente. Dit is die koudste tyd van die jaar. Gedurende die wintermaande is die dae korter en die nagte langer (dit word vroeg donker). Meteorologies gesproke val die maande Junie, Julie en Augustus in die winter (Suidelike Halfrond). Terwyl dit winter in die Suidelike Halfrond is, is dit somer in die Noordelike Halfrond. Astronomies gesproke begin die winter egter met die wintersonstilstand. In die Suidelike Halfrond vind die wintersonstilstand gewoonlik op 21 of 22 Junie plaas. In die Noordelike Halfrond vind dit gewoonlik op 21 of 22 Desember plaas. Winter word met sneeu, ryp en snerpende koue geassosieer. Mense trek warmer aan en bly eerder binnenshuis om warm te bly. Sekere sportsoorte, soos ski, kan net in die winter beoefen word. Bladwisselende plante verloor hulle blare in die herfs en het dus geen blare in die winter nie. Sommige diere (soos bere) hiberneer gedurende die winter, terwyl ander (soos sommige hase en jakkalse) 'n dik pels ontwikkel om hulle teen die koue te beskerm.


Die Opkomende Springbokke (vroeër bekend as die Gaselle en die Junior Springbokke) is die tweede nasionale rugbyspan in Suid-Afrika na die nasionale span. Hulle neem van tyd tot tyd aan die Wêreldrugbynasiesbeker deel saam met spanne soos Namibië, Roemenië en Georgië, asook die Argentynse Jaguars en Italië A. Die span speel ook van tyd tot tyd teen toerspanne soos die Britse en Ierse Leeus. Die span bestaan uit spelers van alle ouderdomme en is nie noodwendig ’n junior span nie, maar ’n vereiste om gekies te mag word is dat ’n speler nog nie vir die Springbokke gespeel het nie. Na die proewe vir die Springbokspan om in 1931 na die Verenigde Koninkryk te toer, was die algemene gevoel dat ’n ewe sterk span, m.a.w. ’n span wat ’n ware toets vir die toerspan sou wees, sonder moeite gekies kon word. So ’n “tweede Springbokspan” is gekies om in 1932 na Argentinië te toer, die span is amptelik die Gaselle genoem en was onder kapteinskap van Joe Nijkamp met Paul Roos as spanbestuurder.


Die Aragonese Wikipedia is die Aragonese uitgawe van Wikipedia, 'n gratis aanlyn ensiklopedie. Dit het tans ongeveer 41 000 artikels en is die 102ste grootste Wikipedia. Die Aragonese Wikipedia het tans 124 083 bladsye, waarvan 41 027 artikels is. Dit het 65 513 geregistreerde gebruikers, waarvan 74 as aktief gereken word. Hierdie gebruikers het in totaal 1 805 721 wysigings aangebring en 1 499 lêers opgelaai. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Viljoensdrif is ’n gemeente van die Nederduitse Gereformeerde Kerk in die noorde van die Vrystaat en saam met Berea in KwaZulu-Natal en Andrew Murray in Pretoria een van net drie NG gemeentes wat, nadat hulle by ’n ander gemeente ingelyf is, opnuut afgestig het. Toevallig was ds. S.A. Struwig, Viljoensdrif se leraar van 1982 tot 1992, van 1979 tot sy koms hierheen leraar van Berea. Die lidmate in die omgewing van die dorpie Viljoensdrif, wat onder die gemeente Oranjeville geval het, het lank vir afstigting gevoel. Aangesien Viljoensdrif 30 myl (amper 50 km) van Oranjeville was, was dit uiters moeilik het vir lede om die kerk daar te besoek. Op handelsgebied het hierdie gemeentelede ook geen kontak met Oranjeville gehad nie, maar wel met Vereeniging, 'n paar myl vanhier, maar in die destydse Transvaalse Kerk. Gevolglik het die gemeenskap nie alleen op die gebied van handel nie, maar ook op kerklike gebied na Vereeniging gegaan. Dit het die gevoel vir afstigting nog meer gesterk. Op 'n kerkraadsvergadering op Oranjeville is 'n voorstel tot afstigting gedoen, wat ook onmiddellik die meerderheid van stemme uitgelok het.


Charles Robert (Charlie) Louw (Murraysburg, 11 Januarie 1875 – Dennegeur, Somerset-Wes, 19 September 1970) was 'n Afrikaanse sakeman. Selfs nog in die ouderdom van 91, vier jaar voor sy dood, was hy voorsitter van 12 maatskappye, destyds met bates van altesaam R400 miljoen. Louw was die negende kind en agtste seun van ds. A.A. Louw, wat ten tyde van sy geboorte predikant was van die NG gemeente Murraysburg (1867 tot 1882). Drie van sy ouer broers het predikant in die NG Kerk geword: Andrew (1862–1956), Abraham (Affie) (1866–1960) en Jimmy (1869–1939). Sy broer Willie (gebore 17 Desember 1870) was 'n Kaapse rebel en is op 23 November 1901 op Colesberg gefusilleer. Nog 'n broer, George (1864–1950), was lid van die Kaapse Wetgewende Vergader vir Colesberg en Jannie (1872–1946) was hoof van die Langlaagte-weeshuis. Hul moeder was Jemima Murray, een van ds. Andrew Murray sr. van die NG gemeente Graaff-Reinet se vier dogters wat met 'n predikant getrou het.


Bhekindoda is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. Lys van dorpe in Suid-Afrika "Hoofplek Bhekindoda". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die 1993 Formule Een Suid-Afrikaanse Grand Prix is op 14 Maart 1993 op die Kyalami Grand Prix-renbaan in Midrand, Suid-Afrika gehou. Dit was die eerste wedren van die kampioenskapseisoen en is deur Alain Prost in sy Williams FW13 gewen. Slegs vyf motors kon die eindpunt in gure weerstoestande bereik. Dit was die laaste Suid-Afrikaanse Grand Prix tot op hede.


Die NG gemeente Sutherland is 'n gemeente in die Nederduitse Gereformeerde Kerk se Sinode van Wes-en-Suid-Kaapland, hoewel die dorp waarop dit gesetel is, Sutherland, sedert 1994 in die provinsie Noord-Kaap val. Dit is in 1855 van Worcester afgestig as die 65ste gemeente in die NG Kerk. In dieselfde jaar is ook die gemeentes Jansenville, Ceres, Murraysburg, Aberdeen, Heidelberg, Kaap, en Vishoek gestig. Sutherland se stigting van tussen dié van Murraysburg en Aberdeen. Tot 2015 was Sutherland deel van die Ring van Calvinia, maar nadat dié ring ophou bestaan het, het Sutherland by die Ring van Worcester ingeskakel terwyl die ander vier (Calvinia, Calvinia-Hantam, Nieuwoudtville en Loeriesfontein) deel geword het van die Ring van Clanwilliam. Die leraar van die NG gemeente Worcester kon voor die afstigting van die Roggeveldse gemeente hoogstens een maal per jaar in die geselskap van 'n kerkraadslid die groot moeite, ongerief en gevare van 'n besoekreis na die verre streke van die Swartberg, Karoo en Roggeveld 'n eeu en meer gelede trotseer. Reeds uit die Worcesterse doopregister vir 1827 kan ons ds.


Debenhams plc is 'n Britse multinasionale kleinhandelketting wat afdelingswinkels in die Verenigde Koninkryk en Ierland en konsessiewinkels in ander lande bedryf. Die onderneming het sy oorsprong in 'n enkele winkel wat in die 18de eeu in Londen gevestig is en het intussen tot 'n handelsreus met 178 winkels op die Britse Eilande en in Denemarke gegroei waar onder meer klere, huishoudelike ware en meubels verkoop word. 'n Eie reeks ontwerpersklere is in 1993 onder die handelsmerk Designers at Debenhams ingevoer. Debenhams, wat sy hoofkwartier in Regent's Place in die Londense Borough of Camden het, word op die Londense Effektebeurs genoteer waar dit deel uitmaak van die FTSE 250-indeks. Naas sy Ierse dogtermaatskappy bedryf Debenhams ook die Deense afdelingswinkelketting Magasin du Nord. Nadat Britse media in 2018 reeds oor Debenhams se toekoms gespekuleer het, het die onderneming met £491 miljoen voor belasting die grootse verlies in sy geskiedenis aangeteken. Debenhams het die sluiting van sowat vyftig winkels met die moontlike verlies van 4 000 werkgeleenthede aangekondig. Op 9 April 2019 het die onderneming bekendgemaak dat dit onder finansiële administrasie geplaas is nadat sy skuldlas tot meer as £600 miljoen gestyg het.


Hans Arthur Gerard van Manen (Nederlands: [ɦɑns ˈɑrtyr ˈɣeːrɑrt vɑn ˈmaːnən]; * 11 Julie 1932 in Nieuwer-Amstel) is 'n Nederlandse balletdanser, choreograaf en fotograaf. In 1960 was hy een van die stigtingslede van die Nederlands Dans Theater en het tussen 1961 en 1970 as dié dans-ensemble se artistieke leier gedien. Van Manen was daarna as vryskutter werksaam en was tussen 1974 en 1987 by die Nederlandse Nasionaalballet betrokke. Van Manen word as een van die groot vernuwers van Europese balletkuns beskou. Met sy klassisistiese danstaal, wat regstreeks uit die musiek ontwikkel is en sy voorbeeld oorspronklik in George Balanchine gevind het, het van Manen uiteindelik sy eie persoonlike styl geskep. Manlike en vroulike dansers speel 'n gelykwaardige rol in sy choreografieë. Meer as 120 choreografieë maak deel uit van Van Manen se lewenswerk. Baie van hulle het ingang gevind tot die standaardrepertoire van gesiene dans-ensembles in Europa, Kanada, die Verenigde State en Japan. Naas sy werk as choreograaf was Hans van Manen ook meer as tien jaar lank as fotograaf aktief. Van sy fotografiese werke is in boekvorm gepubliseer en op uitstallings vertoon.


Die 2014 Formule Een Duitse Grand Prix het op 20 Julie 2014 op die Hockenheim-renbaan in Duitsland plaasgevind. Dit was die tiende wedren van die kampioenskapseisoen. (nl) Gutierrez loopt gridstraf op na crash met Maldonado (nl) Hamilton vijf startplaatsen naar achteren in Duitsland Ericsson bestraft voor overtreding parc fermé-regels


Levubu is 'n gehug in Makhado Munisipaliteit in Limpopo, Suid-Afrika. Lys van dorpe in Suid-Afrika "Hoofplek Levubu". Sensus 2011.


Nicolaas Vlok (Onder-Roggeveld, 10 September 1818 – plaas Klipfontein, distrik Sutherland, Roggeveld, 21 Junie 1872) was een van die stigters van die NG gemeente Sutherland. Met sy dood is hy beskryf as "de voornaamste man in zyne buurt van de afdeeling (Fraserburg) . . . aan wie voornamelyk de eer toekomt van het oprigten der Nederduitsche Gereformeerde Kerk (te Sutherland)". Vlok in 1818 in die Onder-Roggeveld gebore as oudste seun van Arnoldus Christiaan Vlok en Maria Catharina Louw. Terselfdertyd as twee van sy susters tree hy op 5 November 1839 op Worcester in die huwelik, en wel met Maria Johanna van Wyk, 'n dogter van Abraham van Wyk en Hilletje Maria van der Westhuysen. Sy vader sterf op Oujaarsdag 1841 op die plaas Klipfontein en in 1843 trou die weduwee met Jacobus W.A. Nel. Nadat ds. Henry Sutherland, na wie die Roggeveldse NG gemeente genoem is, sy eerste vrou verloor het, het sy gedagtes in die rigting van die Roggeveld gegaan waar hy miskien die deugde van die eertydse mev. Vlok tydens huisbesoek geleer waardeer het en hulle twee is toe getroud.


Mampuru was die regmatige opvolger van Sekwati, koning van die Marota, maar sy halfbroer, Sekhukhune, het deur 'n dreigement van geweld koning geword. Toe Mampuru later vir Sekhukhune vermoor, is hy deur die Zuid-Afrikaansche Republiek veroordeel en opgehang. Tuisgemaakte perskebrandewyn, naamlik mampoer, is na hom vernoem. Gedurende die negentiende eeu was die Bapedistam een van die groot hindernisse vir blanke heerskappy in Suid-Afrika. In die 1870's het hierdie stam tussen die Olifants- en Steelpoortrivier gewoon. Hul opperhoof was Sekhukhune. Hy het sy pa, Sekwati, in 1861 opgevolg. Hoewel Mampuru die regmatige opvolger was, het sy halfbroer, Sekhukhune, deur 'n staatsgreep koning geword. In 1877 het die Britte die Transvaal annekseer. Dieselfde jaar het hulle 'n ultimatum is aan Sekhukhune gestuur om homself en sy volk aan Britse gesag te onderwerp of die Transvaal te verlaat. Toe Sekhukhune hierdie brief ignoreer, het die Britte hom aangeval, sy hoofstat vernietig, hom gevang en in die tronk gestop. Die Boere het ook oproerig geraak. Die daaropvolgende oorlog het egter ander verloop. Na die eerste Anglo-Boereoorlog en wel op 3 Augustus 1881, het die strydendes die Pretoriakonvensie onderteken.


Dzanani is 'n groot nedersetting in Makhado Munisipaliteit in Limpopo, Suid-Afrika. Dzanani lê in die Soutpansberg, 40 km vanaf die voormalige hoofstad Thohoyandou, 50 km van Louis Trichardt, 420 km van Pretoria en ongeveer 690 km vanaf Harare in Zimbabwe. Dit is 150 km van Polokwane Internasionale Lughawe en ongeveer 460 km van O.R. Tambo Internasionale Lughawe in Johannesburg. Goeie geteerde paaie bedien Dzanani en ander nabygeleë plekke. Dzanani was een van die vier distrikte in die voormalige Republiek van Venda, saam met Vuwani, Mutale en Thohoyandou. Dzanani is reeds oor eeue heen die tuiste van die VhaVenda-konings. Lys van dorpe in Suid-Afrika "Hoofplek Dzanani". Sensus 2011.


Reuben Riffel (gebore 23 Desember 1974) is 'n bekende Suid-Afrikaanse sjef, restaurateur en media-persoonlikheid. Hy is veral bekend vir sy TV-programme oor kos, advertensies, kookboeke en filantropiese werk. Reuben Riffel is in Franschhoek, Suid-Afrika, gebore op 23 Desember 1974. Hy is die tweede van drie kinders en het grootgeword in Groendal in die Franschhoekvallei. Reuben het in 'n liefdevolle gesin grootgeword, waar kosmaak en lekker eet 'n belangrike rol gespeel het. Sy ma was op tye betrokke in die gasvryheidsindustrie terwyl sy pa in die bou- en konstruksiebedryf gewerk het. Sy ma het somtyds lekkernye tuis gebring van die restaurant waar sy werksaam was en dit is waar Reuben se smaak vir kwaliteit kos vlamgevat het. Reuben het hoërskool bygewoon in die Paarl. Hy onthou dat hy veral handewerk geniet het. Riffel was vir 'n kort tydperk in die boubedryf werksaam, maar het gou oorbeweeg na die gasvryheidsindustrie waar sy eerste pos dié van 'n kelner was by die Chamonix-restaurant. Sy volgende skuif was na die rol van kroegman, maar dit was ook net tot eendag toe twee kombuispersoneellede nie opgedaag het nie, en hy daar vir hulle moes instaan.


Wilma van der Bijl, 'n apteker van beroep, het die Mejuffrou Suid-Afrika-kompetisie in 1987 gewen. Sy is 'n perfeksionis en het 'n hoë standaard gedurende haar jaar as Mej. SA gehandhaaf. Daarna het sy vir twee jaar in Duitsland gewoon, waar sy as internasionale model gewerk het. Sy het na Suid-Afrika terugkeer om haar aptekersinternskap te voltooi, en het daarna die Wilma van der Bijl-afrondingskool op die been gebring. Borskanker is later by haar gediagnoseer, maar sy het dit met chemoterapie oorwin. Sy is die beskermvrou van die Rooikruis-kinderhospitaal in Kaapstad. Wilma is getroud met 'n Griekse sakeman, Ari Tapanlis. Haar twee kinders se name is Alexia en Nikolaos. Deesdae is sy 'n besigheidsvrou en bedryf 'n vulstasie met 'n restaurant, asook ander familiebesighede in Kaapstad. Mej. SA het 'n 'goeie maat', Die Burger, 30 Mei 1988 Nou doen Wilma dit met 'n draffie, Beeld, 23 Julie 1990 Chemoterapie soos modelwerk Pruike is uitgeruil om style te vergelyk, Beeld, 11 Junie 2008


Honingfontein is 'n klein nedersetting in Makhado Plaaslike Munisipaliteit in Limpopoprovinsie van Suid-Afrika. Lys van dorpe in Suid-Afrika "Hoofplek Honingfontein". Sensus 2011.


Milvus is 'n genus van roofvoëls in die familie van Ouwêreldse aasvoëls (Accipitridae) en die subfamilie Milvinae. Die genus is vir die eerste keer in 1799 deur Lacépède wetenskaplik beskryf. Die genus bestaan uit die volgende spesies: Milvus aegyptius (geelbekwou) (Gmelin, JF, 1788) Milvus migrans (swartwou) (Boddaert, 1783) Milvus milvus (rooiwou) (Linnaeus, 1758) (en) Gill, F. & D. Donsker (Eds). (2013). IOC World Bird Names (weergawe 3.5) Wikimedia Commons het meer media in die kategorie Milvus. Wikispecies het meer inligting verwant aan Milvus Hierdie artikel is ’n saadjie. Voel vry om Wikipedia te help deur dit uit te brei.


Die Jenisei (Russies: Енисей) is 'n rivier in Siberië, Rusland. Dit is die vyfde langste rivier ter wêreld en is deel van die grootste rivierstelsel wat in die Arktiese Oseaan vloei. Die rivier is effens korter as die Mississippirivier, maar dra 1,5 keer die hoeveelheid water. Dit ontspring in Mongolië en volg 'n noordelike rigting na die Karasee. Wikimedia Commons het meer media in die kategorie Jenisei. (en) "Yenisey River". Encyclopædia Britannica. Besoek op 4 Augustus 2019. Hierdie Rusland-verwante artikel is ’n saadjie. U kan help deur dit uit te brei.


Die Wetloega (Russies: Ветлу́га) is 'n rivier in die Europese deel van Rusland en 'n linkersytak van die Wolga. Dit is 889 km lank en is bevaarbaar. Hierdie artikel is ’n saadjie. Voel vry om Wikipedia te help deur dit uit te brei.


Die Saale, soms Sächsische Saale ("Saksiese Saale"), vroeër ook Thüringische Saale ("Thüringiese Saale") of Vogtländische Saale genoem, is 'n rivier in die Duitse deelstate Beiere, Thüringen en Sakse-Anhalt. Met 'n lengte van 413 km is dit die tweede langste takrivier van die Elbe ná die Moldau en met 'n gemiddelde afloop van 115 m³/s saam met die Havel ook sy waterrykste takrivier ná die Moldau. Die Saale dreineer tussen sy bron en sy monding 'n gebied met 'n oppervlakte van 24 100 km². Sedert 3 Oktober 1990 vorm die rivier tussen km 0,0 en 124,2 'n federale waterweg wat deur die Wasser- und Schifffahrtsamt Magdeburg (Federale Water- en Skeepvaartsadministrasie in Maagdenburg) geadministreer word. www.retrobibliothk.de – trefwoord: Saale – Artikel in Meyers Konversationslexikon, aangehaal volgens retrobibliothek.de Quellen im Fichtelgebirge Geargiveer 6 Januarie 2014 op Wayback Machine, Stadtverwaltung Weißenstadt am See


Sterkwater (ook bekend as Ga-Pila) is 'n nedersetting in Mogalakwena Plaaslike Munisipaliteit, Waterberg-distriksmunisipaliteit in die Limpopoprovinsie, Suid-Afrika Lys van dorpe in Suid-Afrika "Hoofplek Sterkwater". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Gereformeerde kerk Ladysmith is ’n gemeente van die Gereformeerde Kerke in Suid-Afrika (GKSA) op die dorp Ladysmith in KwaZulu-Natal. Die gemeentegrense het tradisioneel ook die dorpe Bergville, Colenso en omliggende gebiede ingesluit, maar vandat die Gereformeerde kerk Estcourt in 2010 ontbind het en Glencoe in 2013, sluit dit ook (van eersgenoemde gemeente) Estcourt, Mooirivier, Weenen, Winterton en (van laasgenoemde) Glencoe, Dundee en Dannhauser in. Ten spyte van al dié dorpe het Ladysmith se belydende lidmate einde 2014 net 79 (presies dieselfde as in die 1959, die GKSA se eeufeesjaar) getel en sy dooplidmate 15, vergeleke met die drie samestellende dele se totaal van 192 belydende en 57 dooplidmate einde 2001 en onderskeidelik 235 en 84 einde 1997. Die ontstaan van die Gereformeerde kerk Ladysmith is nou verweef met die geskiedenis van die Gereformeerde lidmate in Pietermaritzburg. Sedert die veertigerjare het steeds meer groei in die Natalse hoofstad plaasgevind. In 1943 besluit die kerkraad van die Gereformeerde kerk Pietermaritzburg om ’n boufonds te stig met die oog op die oprigting van ’n kerksaal vir die wyksgemeente van Ladysmith.


Die Boom van Samespreking (ook bekend as die “Boom van Sameswering”) is 'n olienhoutboom op die plaas Onze Rust in die omgewing van Bloemfontein. Hierdie plaas was voorheen die eiendom van pres. M.T. Steyn, die laaste Staatspresident van die Oranje-Vrystaat. Gesprekke met vriende en besoekers en beraadslagings met lede van die regering van die Republiek van die Oranje-Vrystaat het dikwels in die opelug in die skadu van hierdie boom plaasgevind. Ook nog na die Tweede Vryheidsoorlog, nadat Steyn uit Europa teruggekeer het, het hy vanuit Onze Rust as leier en raadgewer vir die Afrikanervolk opgetree het. Die groot simmetriese boom, is ongeveer 400 m reg wes van die woning geleë. Hier het die President ook dikwels persoonlike rus en vrede gaan soek. Die boom is in 1950 tot gedenkwaardigheid verklaar. Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. ISBN 0-620-00191-7 van Tonder, J.J.: Historiese bome. Radiopraatjies en 50 foto's. Krugersdorp, 1976. NALN. 1989. Onze Rust. In Afrikanerbakens, Aucklandpark: FAK, pp. 92–93.


Die Gereformeerde kerk Keetmanshoop is ’n gemeente van die Gereformeerde Kerk in die suide van Namibië met sy middelpunt op die dorp Keetmanshoop, maar die gemeentegrense sluit ook die dorpies Aroab, Aus, Bethanie, Koës, Lüderitz en Rosh Pinah in. Omdat die gemeente in kombinasie met Mariental is, is ds. Johan Dunn, Keetmanshoop se huidige (2017) leraar, ook verantwoordelik vir die bediening van lidmate op Mariental, Kalkrand, Maltahöhe, Stampriet en Gochas. Saam met Keetmanshoop vorm dit 'n reusegebied, nagenoeg so groot soos die Verenigde Koninkryk. Die afstand van Lüderitz na Stampriet is byvoorbeeld meer as 500 km en selfs net tussen die twee hoofdorpe, Keetmanshoop en Mariental, is dit 230 km. Die Gereformeerde kerk Keetmanshoop is in 1936 as slegs die vyfde Gereformeerde kerk in Suidwes-Afrika gestig nadat die eerste drie, Gobabis, Outjo en Aranos, almal kort ná mekaar in 1930 tot stand gekom het vanweë die repatriasie van amper 2 000 Angola-Afrikaners, meestal Gereformeerde lidmate, tussen 1928 en 1930. Die Gereformeerde kerk Bitterwater in die distrik Windhoek is in 1935 gestig, maar het in 1964 ontbind sodat Keetmanshoop sedertdien die vierde oudste Gereformeerde kerk in die land is.


Die Gereformeerde kerk Karasburg is die mees suidelike gemeente van die Gereformeerde Kerke in Namibië en ook die kleinste met einde 2014 net 12 belydende en twee dooplidmate. Buiten die hoofdorp, Karasburg, sluit die gemeente ook plekke soos Ariamsvlei, Grünau, Noordoewer, Oranjemund en Warmbad in Namibië, en Alexanderbaai, Port Nolloth en Springbok in Suid-Afrika in. Gereformeerde lidmate in die suide van Suidwes-Afrika het van 1936 af op Keetmanshoop vergader waar die Gereformeerde kerk Keetmanshoop op 28 Junie 1936 gestig is. Karasburg het in 1955 'n wyk van die Gereformeerde kerk Keetmanshoop geword, dieselfde jaar waarin drie nuwe gemeentes in Suidwes gestig is, naamlik Tsumeb, Otjiwarongo en Vanjaarsveld. In 1966 het Karasburg 'n selfstandige gemeente geword, dieselfde jaar as Mariental, ook ’n dogtergemeente van Keetmanshoop. In die laat vyftigerjare het die gemeente aan huis van Baartjie Viviers, 'n lidmaat van die NG gemeente Karasburg vergader. Dié huis was van 1943 tot 1952 'n skoollosieshuis vir plaaskinders. Daar was ’n groot vertrek wat as slaapkamer vir seuns gedien het en wat van 1955 af ingerig is vir kerkdienste.


Die Gereformeerde kerk Windhoek is die oudste van die drie Gereformeerde gemeentes in die Namibiese hoofstad, Windhoek. Die Gereformeerde kerk Windhoek was met sy stigting in 1937 die sesde gemeente in die destydse Suidwes-Afrika. In die distrik Windhoek, naby aan die dorpie Dordabis, het van 1935 af ook nog die gemeente Bitterwater bestaan, maar hy het in 1964 ontbind nadat daar vyf jaar vantevore reeds net 14 belydende en 13 dooplidmate was. Windhoek is dus die vyfde oudste Gereformeerde gemeente wat nog bestaan. Ook in die NG Kerk is sy Windhoekse gemeente die vyfde oudste. Dis ook die geval in die Hervormde Kerk, hoewel die Hervormde gemeente Windhoek eers op 25 November 1950 gestig is, 21 jaar ná die plaaslike NG gemeente en 13 jaar ná die Gereformeerde. Aanvanklik het die lidmate op Windhoek op verskeie plekke eredienste gehou, onder meer in huise en sale. In 1952 het die gemeente eindelik sy eie kerkgebou opgerig. Omdat dié hoekige gebou met sy plat dak se buitemure plek-plek enkelstene vertoon wat uitstaan en dit nie geverf was soos die mure nie, het die gebou die bynaam Rosyntjiebroodkerk gekry.


'n Sweetpak is 'n stel sportklere bestaande uit 'n broek (oefenbroek) en 'n baadjie met 'n ritssluier. Hoewel dit gemaak is om in te oefen of om na 'n oefening te dra om die liggaam warm te hou, word sweetpakke ook dikwels gedra as vryetydskleding. Meeste Suid-Afrikaanse skole stel sweetpakke in hul skoolkleure beskikbaar vir leerders wat ekstra-kurrikulêre sportaktiwiteite beoefen. Deur hiphop-groepe soos Run-D.M.C. word (veral Adidas) sweetpakke ook geassosieer met hiphop-kultuur. Sweetpakke word deurgaans van katoen, nylon, poliëster of mikrovesel gemaak. Kombinasies van materiale word ook dikwels gebruik. Baie vervaardigers kies materiale wat lig dra, groot beweeglikheid verleen en sweet absorbeer en/of afweer.


Die Gereformeerde kerk Wapadrant is tans (2016) die grootste gemeente van die Gereformeerde Kerke in Suid-Afrika. Einde 2014 het die gemeente 1 689 belydende en 534 dooplidmate gehad, vergeleke met onderskeidelik 1 250 en 418 einde 2001. Dit was een van net vier Gereformeerde kerke met meer as duisend belydende lidmate. Die gemeentegrense omsluit voorstede soos Faerie Glen se uitbreidings, Garsfontein, Mooikloof, Wapadrand en Woodhill. Wapadrant is in 1983 gestig. Die kerkraad het heel gou besluit om ’n eie kerkgebou op te rig, wat moontlik was danksy ’n bruidskat, milde bydraes en enkele eiendomstransaksies. In die beplanning is besluit die kerkgebou moes ’n plek wees van samekoms, aanbidding, lofprysing en deling; daarom moes die kerk iets van die gemeente se karakter weerspieël. Die gemeente het ’n perseel van 4,4 hektaar aangekoop wat ’n lidmaat, P. van der Zee, teen ’n billike prys bekom het. Die statige woonhuis op die perseel in Sunriseweg, Olympus, is behou as kantoor en vergaderplek, ’n Aangeboude woonstel dien as administratiewe kantore. Die kerkgebou is ontwerp deur die argitek Jan Meijer, ’n lidmaat van die gemeente.


Die Gereformeerde kerk Daspoort is ’n gemeente van die Gereformeerde Kerk (GKSA) in die weste van Pretoria. Dit beslaan die gelyknamige woonbuurt asook ’n gedeelte van Claremont en Pretoria-Tuine. Die gebied waarin die Gereformeerde kerk Daspoort later tot stand gekom het, was tot 1939 deel van die Gereformeerde kerk Pretoria. Eredienste in ’n saaltjie gehou wat aan die wyk behoort het. In 1939 het die wyk deel geword van die Gereformeerde kerk Innesdal, wat in 1938 van Pretoria-Oos afgestig het. Reeds in 1940 en wel op 4 Mei het Daspoort afgestig van Innesdal. Vanweë die snelle uitbreiding van die gemeente het die ou kerkgeboutjie wat omstreeks 1908 deur ene br. Hermann opgerig is vir die wyk Daspoort van die Gereformeerde kerk Pretoria, heeltemal te klein geword. 'n Groter kerkgebou was uiters noodsaaklik. In November 1950 is toe begin met die gebou, wat reeds op 29 September 1951 ingebruik geneem kon word. Dit was nadat twee lidmate, M. en D. Hermann, het grond aan die nuwe gemeente geskenk waarop hulle 10 woonhuise opgerig en verhuur het vir ekstra inkomste.


Die Gereformeerde kerk Eloffsdal is ’n gemeente van die Gereformeerde Kerk (GKSA) noord van Pretoria se middestad. Dit was einde 2014 een van die kleinste Gereformeerde kerke in Pretoria met 118 belydende en 29 dooplidmate, vergeleke met onderskeidelik 165 en 35 einde 2001, maar einde 2015 was dit onderskeidelik 130 en 31. Die kerkgebou is geleë by Mancelaan 760, Mayville. Behalwe dié woonbuurt, beslaan die gemeente ook die woonbuurt waaraan hy sy naam ontleen (Eloffsdal), gedeeltes van Gezina en Wonderboom-Suid en Les Marais. Dis net noord van die woonbuurt Capital Park, wat binne die Gereformeerde kerk Pretoria se grense val. Eloffsdal het in Oktober 1973 van die gemeentes Eloffsdal-Wonderboom-Suid (waarvan die naam toe Pretoria-Wonderboom-Suid geword het) en Bergsig afgestig. (Nadat Eloffsdal se stigtingsdatum jare lank in die GKSA se Almanak as 1973 aangedui is en Pretoria-Wonderboom-Suid s'n as 1943, is dit in vroeg in die 21ste eeu verander sodat albei se stigtingsdatum van toe af 1943 aangedui word.) Aanvanklik is dienste in die Laerskole Eloffsdal en Boerefort se saal gehou.


Die Gereformeerde kerk Oos-Moot is ’n gemeente van die Gereformeerde Kerk (GKSA) noordoos van die Pretoriase middestad in, soos die naam aandui, die ooste van die Moot-gebied. Binne die gemeentegrense val woonbuurte soos Môregloed, Queensqwood X2, Rietfontein en Villieria. Die kerkgebou is geleë by 31ste Laan 716, Villieria, net ’n hanetree van die Gereformeerde kerk Totiusdal se kerkgebou op die hoek van Spioenkopstraat en Starkeylaan, Waverley. Die Gereformeerde kerk Oos-Moot het op 30 Julie 1966 afgestig uit die westelike wyke van die Gereformeerde kerk Totiusdal en die oostelike wyke van die Eloffsdal-Wonderboom-Suid. Die totale bruidskat van R3 500 en ’n skenking van nog R1 000 het dit aan die begin onmoontlik gemaak om aan kerkbou te dink. Eers sowat ’n jaar ná afstigting, in Junie 1967, het die kerkraad ná lang onderhandelinge met die stadsraad besluit om grond in Villieria te koop. Dit was groot genoeg sodat ’n kerkgebou en ’n pastorie daarop gebou kon word. Dié grond het, in die lig van die skenking, die reusebedrag van R10 800 gekos. Die eerste stap was om ’n pastorie te bou.


Die Gereformeerde Skool Dirk Postma is ’n gekombineerde Afrikaansmedium-skool in Waverley, Pretoria. Die skool het in 1989 begin as ’n laerskool. Dis genoem na ds. Dirk Postma, die grondlegger van die Gereformeerde Kerke in Suid-Afrika. In samewerking met ander skole is ‘n eie, gereformeerde leerplan ontwikkel. Daarna is die kleuterskool begin om as voedingsbron vir die laerskool te dien. Vandat die hoërskool in 1998 tot stand gekom het, was daar nog nie ‘n enkele matriekdruipeling nie. Die skool het in 2013 ’n nuwe skoolgebou in gebruik geneem. Die laer- en hoërskool is van toe af geleë by Cunninghamlaan 1182, Waverley, naasaan die Gereformeerde kerk Die Kandelaar, en die kleuterskool by Dickensonlaan 1174, in dieselfde woonbuurt. Die laer- en hoërskool deel 'n perseel met die Gereformeerde kerk Die Kandelaar. Die skool gebruik breedweg die leerplanraamwerk van die onderwysdepartement ten opsigte van temas en uitkomste, maar temas word aangevul met eie temas en inhoude word reformatories ingevul. Aan die einde van die skoolloopbaan skryf leerders die eksamen van die departement van onderwys en die skool reik ook ‘n Arso-serftifikaat uit, wat sertifiseer dat die leerder ‘n gereformeerde skoolloopbaan gevolg het.


Meyerspark is 'n voorstad in die ooste van Pretoria, Suid-Afrika. Meyerspark Tennisklub (Roosstraat) "Subplek Meyerspark". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Tienpotiges (Decapoda) is 'n biologiese orde van geleedpotige diere. Krappe, krewe en garnale behoort aan die orde. Behalwe vir 'n paar uitsonderings, leef hierdie diere in die see. Soos die naam aandui, het alle tienpotiges vyf paar looppote. Die looppote is die laaste vyf pare aanhangsels op die voorste helfte van die kopborsstuk (cephalothorax). Ten minste een paar dra knypers. Die agterlyf het dikwels vyf paar swempote, wat ook deur die wyfies gebruik word om hul eiers te dra. Sommige spesies het 'n stertvin. Krappe, daarteenoor, het 'n baie klein agterlyf, wat onder die karapaks (dop) gedra word, maar geen stert nie. Baie tienpotiges is aasvreters - wat dooie plante en diere vreet. Krappe is omnivore, wat alge en skulpvis (soos weekdiere) vreet. Krewe vreet meestal lewendige prooi. Die orde Decapoda het ongeveer 14756 spesies.


Moretele is 'n nedersetting in die Moretele Plaaslike Munisipaliteit, in die Bojanala Platinum-distriksmunisipaliteit aan die oosgrens van die Noordwesprovinsie, Suid-Afrika. Lys van dorpe in Suid-Afrika "Hoofplek Moretele". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Derdepoortpark is 'n voorstad in die noordooste van Pretoria, Suid-Afrika. Die naam moet nie verwar word met Derdepoort, 'n grenspos aan die Botswanagrens, nie. "Subplek Derdepoortpark". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Wonderboom-Suid is 'n groot, gevestigde voorstad in die noorde van Pretoria, die hoofstad van Suid-Afrika. Dit lê aan die suidehang van die Magaliesberg en die Wonderboom, vandaar sy naam. "Subplek Wonderboom-Suid". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Heilbron is ’n gemeente in die GKSA se Klassis Oos-Vrystaat, waarin dit die jongste oorwegend Afrikaanse gemeente is. Behalwe Heilbron self sluit die grense ook Edenville en Oranjeville in. Die Gereformeerde kerk Heilbron het op 1 April 1964 met 65 belydende en 55 dooplidmate van die Gereformeerde kerk Frankfort afgestig, sonder ’n eie kerkgebou. Aan die begin het die nuwe gemeente vir eredienste in die hoërskoolsaal en in die Hervormde kerkgebou bymekaargekom. (Die Hervormde kerk Heilbron is reeds op 23 September 1911 gestig.) Die Gereformeerde kerkraad het op 2 Februarie 1967 besluit om die Anglikaanse kerkgebou op Heilbron teen ’n bedrag van R2 100 aan te koop. Dié historiese gebou is reeds in 1896, nog voor die Tweede Vryheidsoorlog, opgerig. Dit het lank leeggestaan; daarom het die nuwe eienaar dit opgeknap en gerestoureer. Namate die gemeente gegroei het, het die kerkgebou te klein geword sodat planne in 1985 goedgekeur is vir die vergroting en aanbouing van ’n nuwe vleuel, kombuis en moederskamer. Die bouwerk het in Januarie 1987 begin en op 15 en 16 Augustus 1987 is die vergrote gebou feestelik in gebruik geneem.


Die Gereformeerde kerk Jacobsdal is ’n gemeente van die GKSA in die verre weste van die Vrystaat. Vir kerklike doeleindes het dit tot in 2015 geressorteer onder die Klassis Griekwaland-Wes, waarvan die 15 ander gemeentes almal in die Noord-Kaap val. Ook die ander twee sentrums van die gemeente, Belmont en Ritchie, is in laasgenoemde provinsie. In 2015 is Jacobsdal egter oorgedra na die Klassis Suid-Vrystaat. Met 18 belydende en vyf dooplidmate was Jacobsdal in daardie jaar die vierde kleinste gemeente in dié Klassis. Voor die gemeente se stigting in 1982 was lidmate deel van die Gereformeerde kerk Koffiefontein. Daar was destyds groot teenkanting teen gemeentestigting en baie lidmate het gemeen Jacobsdal en die twee plekkies in Noord-Kaapland moes deel van Koffiefontein bly. Dié wyk van die moedergemeente het ’n eie kerkgeboutjie vir byeenkomste gehad, maar Koffiefontein se kerkraad het dit verkoop aan die Ou Apostoliese Kerk. A. Venter het die nuwe Gereformeerde kerk op Jacobsdal ontwerp en J.F. Venter, ’n lidmaat, het die leiding tydens die bouery geneem. Geen hoeksteen is gelê nie en ook die inwydingsdatum (omstreeks 1983) is nie meer bekend nie.


Die Gereformeerde kerk Koppies was ’n kortstondige gemeente van die GKSA met sy middelpunt op die Noord-Vrystaatse dorp Koppies. Die gemeente is in 1965 afgestig, blykbaar van die Gereformeerde kerk Parys, maar het net vyf jaar later (1970) ontbind, waarna die lidmate weer by Parys ingeskakel het, want dié gemeente sluit, naas Parys, ook Vredefort en Koppies in. Koppies het net twee predikante gehad, albei in kombinasie met Heilbron, wat in 1964 van Frankfort afgestig het, en vandag (2018) nog bestaan. Van der Walt, Adriaan, 1965 – 1967 (in kombinasie met Heilbron) Putter, Christiaan Johannes Jacobus, 1968 – 1970 (in kombinasie met Heilbron) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Venter, ds. A.A. (hoofred.) 1958. Almanak van die Gereformeerde Kerk in Suid-Afrika vir die jaar 1959. Potchefstroom: Administratiewe Buro.


'n Sondagsrokkie (of Painted Lady in Engels), is 'n vlinder, Vanessa cardui, en behoort tot die familie van Vierpootskoenlappers (Nymphalidae). Die Sondagsrokkie is 'n algemene en kleurvolle vlinder wat op al die kontinente voorkom, behalwe Antarktika en Suid-Amerika. Alfabetiese lys van Suid-Afrikaanse vlinders "lepimap.adu.org.za. Project Painted Lady" (in Engels). Geargiveer vanaf die oorspronklike op 22 Oktober 2019. Besoek op 21 Desember 2015. Hierdie artikel is ’n saadjie. Voel vry om Wikipedia te help deur dit uit te brei.


Sjeik — ook Sjeg, Sheik, Shaikh of Shekh — is 'n Arabiese eretitel.  Dit beteken "ouderling" of "leier/goewerneur". Dit kan ook na Islamitiese skoliere verwys. Sjeika is die vroulike vorm, maar die gebruik daarvan is ongewoon in die Arabiese wêreld. 'n Wyse Sjeikh word 'n ḥakīm genoem en hulle word as gesagsfigure in die Arabiese gemeenskap beskou. Dis ook moontlik dat die woord na 'n man ouer as veertig of vyftig jaar verwys. In Bangladesh, Indië en Pakistan is "Sheikh" 'n algemene familienaam vir Moslems. Dit beteken dat hulle dalk van Arabiese afkoms is. The Islamic Dictionary online, 'Sheikh' About the Sheikh


Agulhas kan na een van die volgende verwys: Kaap Agulhas, suidelikste punt van Afrika, waar die Atlantiese en Indiese Oseane ontmoet. Agulhasstroom (uit die Mosambiekstroom), seestroom aan die ooskus van Suider-Afrika. Agulhas Nasionale Park, nasionale park by Kaap Agulhas. Agulhas-spinnekopbos, plant in die Proteafamilie. Agulhasbank, uitloper van die kontinentale bank van Afrika suid van Kaap Agulhas. Kaap Agulhas Plaaslike Munisipaliteit, munisipaliteit in die Wes-Kaap. Kaap Agulhas-vuurtoring, ligtoring by Kaap Agulhas. L'Agulhas, kusdorpie in die Wes-Kaap en die suidelikste nedersetting in Afrika. Suid-Afrikaanse navorsingsskepe: S.A. Agulhas S.A. Agulhas II


Olifantrobbe of see-olifante (Mirounga) is 'n biologiese genus van groot robbe. Olifantrobbe is die grootste lewende roofdiere in die see. Die bulle (mannetjies) kan tot 6.5 meter lank word en het 'n verlengde, slurpagtige snoet wat baie soos 'n olifant se slurp lyk (vandaar die naam). Dié velsak (slurp) word opgeblaas as hulle opgewonde raak. Daar is twee spesies, een in die Noordelike en een is die Suidelike Halfrond. Die suidelike olifantrob word in die Antarktiese waters aangetref, terwyl die noordelike olifantrob op die eilande van Kalifornië en Mexiko voorkom. Olifantrobbe voer 'n swerwers-bestaan in die oseaan. Buiten die broeiseisoen kom hulle net aan wal om te vervel (verhaar). In die laat somer drom honderde olifantrobbe op strande en in modderige poele saam. Hulle lê naby aan mekaar terwyl hulle geleidelik kolle vel en hare afgooi. As die ou vel uiteindelik met 'n nuwe pels vervang is, keer hulle na die water terug. Die paarseisoen word deur 'n bakleiery tussen die bulle voorafgegaan, wat hulle groot lywe teen mekaar werp. Die wenners paar met die koeie.


Dane Leeroy Piedt (gebore 6 Maart 1990 in Kaapstad) is 'n Suid-Afrikaanse krieketspeler. Hy speel sy plaaslike wedstryde vir die Kaapse Kobras. Hy het in Augustus 2014 sy debuut in Toetskrieket vir die Proteas teen Zimbabwe gemaak. Kaapse Kobras "South Africa tour of Zimbabwe, Only Test: Zimbabwe v South Africa at Harare, Aug 9-13, 2014". ESPN Cricinfo (in Engels). Geargiveer vanaf die oorspronklike op 11 Julie 2017. Besoek op 9 Augustus 2014.


Natoli is 'n familienaam. Daar is verskeie families van verskillende oorsprong met die van, maar die oorspronklike stam van die naam is afkomstig van die Franse italianisering van de Nanteuil (Latyn: de Nantolio), tak van DuPont, riddermeesters van die kasteel de Nantouillet in Parys. Dit kan verwys na: Gioacchino Natoli, (1940) Italiaanse landdros; Aldo Natoli (1906-1971), Italiaanse sakeman en politikus; Cav. Antonino Natoli (1857-1919), Frans-Italiaanse filantroop en sakeman; Guido Natoli (1893-1966), Italiaanse bankier; Giacomo Natoli (1846-1896), Italiaanse bankier en politikus; Giuseppe Natoli (1815-1867), Italiaanse staatsman; Luigi Natoli (1799-1875), Italiaanse Katolieke aartsbiskop; Vincenzo Natoli (1690-1770), Italiaanse landdros; Antonino Natoli, Italiaanse godsdienstige; Francesco Natoli, Italiaanse edelman; Giovanni I Natoli van Sperlinga, Sisiliaanse edelman; Luigi Natoli (1857-1941), Italiaanse skrywer. Dit kan ook verwys na die: Natoli-familie; Natoli-paleis in Palermo, Sisilië. Palazzo dei Principi Natoli in Torre Archirafi, Sisilië.


Dragon Ball (Japannees: ド ラ ゴ ン ボ ー ル) is 'n Japannese manga-strokiesverhaal, geskryf en geïllustreer deur Akira Toriyama. Dit is oorspronklik tussen 1984–1995 in die Weekly Shonen Jump (Japannees: 週刊少年ジャンプ) gepubliseer. Dragon Ball is geïnspireer deur die klassieke 16de eeuse Chinese roman, Reis na die Weste (Chinees: 西游记). Die reeks volg die avonture van die hoofkarakter, Goku, van sy kinderjare tot volwassenheid. Hy word in die oosterse gevegskuns opgelei en verken die wêreld op soek na die sewe sfere bekend as die draakballe. Tydens sy reis maak Goku verskeie vriende en veg 'n wye verskeidenheid van skurke, van wie baie ook probeer om die draakballe te vind. Wikimedia Commons het meer media in die kategorie Dragon Ball.


Die Drakensberg-seunskool is 'n dubbelmedium-seunskool naby Winterton in die hartjie van die Drakensberg in KwaZulu-Natal, Suid-Afrika. Die skool bied onderrig aan die lede van die Drakensberg-seunskoor. Dit is in 1967 gestig en is die enigste skool in Afrika wat aan koorsang toegewy is. Die skool maak voorsiening vir 100 tot 120 seuns tussen die ouderdom van 9 en 15 jaar (graad 4 tot 9). Hulle beskik oor 'n 600-sitplek ouditorium, gebou in 1995, waar weeklikse konserte gehou word. Koorlede toer gereeld en het al vertonings in die VSA, Europa, Japan, Taiwan, Hongkong, Mauritius en talle Afrika-lande gelewer. Die skool is op 23 Januarie 1967 deur John Tungay met 21 leerlinge geopen. Tungay het die land deurreis om leerlinge met die hand uit te kies. Hy het sy huis in Durban-Noord, sy melkplaas by Rosetta en sy drukkery verkoop om die skool te befonds. Die stigterslede van die Drakensberg-seunskoor was: Leslie Legg (Durban); Begley Goodchild (Kroonstad); Rennie Agnew (Durban); Chris van der Merwe (Sasolburg); Francois en Ben Cronje (Standerton);


Heinrich Theodor Böll (* 21 Desember 1917 in Keulen; † 16 Julie 1985 in Kreuzau-Langenbroich) was een van die vernaamste skrywers van die naoorlogse Duitsland en wenner van die Nobelprys vir Letterkunde in 1972. In sy omvangryke literêre werk, wat romans, kortverhale, radiotoneelstukke en talle politieke essays insluit, kyk hy – vanuit sy standpunt as kerkkritiese Rooms-Katoliek (in 1976 het hy uit die kerk bedank), morele agent, nonkonformis, oortuigde pasifis en kampvegter vir menseregte – krities en dikwels skerp satiries na die sosio-ekonomiese en politieke ontwikkelinge in die jong Wes-Duitse republiek. In sy latere lewe stel hy ook belang in die moeilike politieke situasie in Pole, die Sowjetunie en sommige Suid-Amerikaanse lande. Daarnaas het Böll saam met sy vrou, Annemarie, talle werke van Britse, Ierse, Amerikaanse en Australiese skrywers in Duits vertaal en was ook as redakteur werksaam. "The Nobel Prize in Literature 1972" (in Engels). Nobelprize.org. Geargiveer vanaf die oorspronklike op 12 Augustus 2018. Besoek op 7 Oktober 2017. Wikimedia Commons het meer media in die kategorie Heinrich Böll.


Die Gereformeerde kerk Pietersburg was die oudste gemeente in die GKSA se Klassis Limpopo en was einde 2015, met 142 belydende en 31 dooplidmate, die kleinste van die drie oorwegend Afrikaanse gemeentes van dié kerkvervand in die stad Polokwane. Op 29 Mei 2016 het dit dan ook met Pietersburg-Suid verenig. Die gemeente is in Januarie 1889 gestig en het bestaan uit lidmate van die Gereformeerde kerk Zoutpansberg, wat van 1859 tot 1868 in die omgewing bestaan het en sy middelpunt op die dorp Schoemansdal gehad het. In 1927 is die gemeente se naam verander van Soutpansberg na Pietersburg. Die stigtingsvergadering is gehou in die pakhuis van ene Moschke wat dié handelaar beskikbaargestel het vir dié doel. Die ZAR het vier erwe aan die gemeente geskenk en dadelik is met die beplanning van ’n gebou begin. Die hoeksteen is op 8 November 1890 gelê en in die volgende jaar is die gebou in gebruik geneem tydens ’n geleentheid waartydens pres. Paul Kruger, self ’n lidmaat van die Gereformeerde Kerk, die eregas was. ’n Hollandse skrynwerker, ene Van den Burg, het die preekstoel gemaak, wat die Gereformeerde kerk Rustenburg aan die jong gemeente geskenk het.


Die Gereformeerde kerk Potgietersrus-Wes is die tweede gemeente van die GKSA op die dorp Mokopane in die provinsie Limpopo. Einde 2015 het die gemeente 146 belydende en 27 dooplidmate gehad, vergeleke met die moedergemeente se 268 en 64. Potgietersrus-Suid het in Mei 1974 van die Gereformeerde kerk Potgietersrus afgestig. Dié twee gemeentes deel sedertdien die moedergemeente se siersteenkerk, ontwerp deur Hendrik Vermooten en ingewy op 8 November 1952. De Beer, Dewald Lambertus, 1974 – 1976 Mulder, Pieter Willem Adriaan, 1977 – 1985 Fouché, dr. Daniël Rudolph, 1985 – 1996 (aanvaar sy emeritaat) Kruger, Leon, 1996 – 2002 Bain, Ronald Alexander, 2003 – 2007 Venter, Maarten Petrus Albertus, 2008 – 2011 (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002.


Alhambra (Arabies: قصر الحمراء - qasr alhamrā' – Rooi Paleis) is 'n middeleeuse paleis en fort in Spanje. Die paleis is tussen 1238 en 1358 vir Moorse konings van die Granada-koninkryk in Andalusië (Suid-Spanje) gebou. Dit is op 'n heuwelagtige plato aan die suidoostelike grens van die stad Grenada geleë. Die paleis word as die land se indrukwekkendste gebou in die Moorse styl beskou. Die Alhambra is in 1984 (saam met die Palacio de Generalife en die Albayzín) deur UNESCO as wêrelderfenisgebied gelys. Die uitgebreide kompleks is (na die verowering van die koninkryk van Granada in 1492) deur die katolieke koningspaar as 'n belangrike buit beskou. Hul kleinseun, keiser Karel V, gee in 1526 na sy besoek aan Granada opdrag om 'n renaissancistiese paleis in die Alhambra te bou, waarvoor 'n deel van die Alhambra afgebreek is. Sy vrou het egter gesorg dat die res bewaar bly. Die paleis is veral gewild onder Europese kunsstudente. Baie van die kunswerke is gerestoureer en dien as 'n goeie voorbeeld van Moorse kuns op die Europese vasteland.


"Tyskrif vir Natuurwetenskap en Tegnologie 6 (4) 1987". Geargiveer vanaf die oorspronklike op 10 Januarie 2016.


Die Gereformeerde kerk Chinhoyi (voorheen Sinoia) is die laaste Afrikaanse gemeente van die GKSA buite Suid-Afrika of Namibië nadat die volgende kerke almal ontbind het: Skeurvallei (Kenia, 1950–1963), Goedgegun (Swaziland, 1926–1964), Stegi (Swaziland, 1926–1965), Eldoret (Kenia, 1909–1966), Nkana/Koperstreek (Zambië, 1949–1969), Ghanzi (Botswana, 1948–1973), Lusaka (Zambië, 1919–1980), Bulawayo (Zimbabwe, 1952–1981), Fort Victoria-Nuanetsi (Zimbabwe, 1972–1981), Gwelo-Gatooma (Zimbabwe, 1972–1981), Harare (Zimbabwe, 1914–1984), Humpata (Angola, 1881–1928) en Que (Angola, 1906–1928). Al beslaan Chinhoyi ’n groot deel van Zimbabwe, was hier in 2015 net 14 belydende en vyf dooplidmate, vergeleke met 40 en 17 in 1997. Einde 2016 was die syfers onderskeidelik 14 en ses. Die Gereformeerde kerk Chinhoyi is in 1972 gestig in ’n tyd toe Gereformeerdes blykbaar hoopvol oor hul toekoms in die destydse Rhodesië was, want Fort Victoria-Nuanetsi en Gwelo-Gatooma het in dieselfde jaar tot stand gekom.


Kayser's Beach is 'n kusdorpie suidwes van Oos-Londen, in die Oos-Kaap Provinsie van Suid-Afrika. Dit val onder beheer van die Buffalo City Metropolitaanse Munisipaliteit. Chalumnarivier Lys van dorpe in Suid-Afrika "Hoofplek Kayser's Beach". Sensus 2011.


Inglewood is 'n swart nedersetting naby die Indiese Oseaankus in die Oos-Kaap, Suid-Afrika. Die dorpie lê suidwes van Oos-Londen, en val onder bestuur van die Buffalo City Metropolitaanse Munisipaliteit. Lys van dorpe in Suid-Afrika "Hoofplek Inglewood". Sensus 2011.


Yellowwood Park is 'n voorstad van Durban, oos van Chatsworth en suid van die Kenneth Stainbank-natuurreservaat. Die voorstad is aangelê op grond wat behoort het aan die Stainbank-familie waarop geelhoutbome gegroei het, en is ná die bome genoem. Vir sensusdoeleindes beslaan die buurt 2,48 km². In 2011 was die bevolking 5 216, van wie 40% Blankes was en 38% Swart. Engels is die grootste huistaal met amper 59% en Zoeloe die naasgrootste (28,4%). Afrikaans was vierde met 6,1%. "Subplek Yellowwood Park". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.